
Drumul i se păruse lung şi chinuitor. Străbătu aleea marelui parc, la capătul căreia se ivi clădirea impunătoare, construită în stil victorian. Jenny Brynn opri maşina în dreptul faţadei albe. Amintirile nemiloase ale unui trecut mult prea îndepărtat se treziră din nou revăzînd această casă imensă, ce făcuse parte din viaţa ei. Rămase nemişcată cîteva clipe, incapabilă să deschidă portiera maşinii.

Ridică din nou privirea spre clădire. Totul era neschimbat. Pînă şi ferestrele camerelor erau deschise, la fel ca întotdeauna. Perdelele de dantelă dansau graţios în bătaia vîntului. Obloanele din lemn lăcuit străluceau sub razele aurii ale soarelui de vară, iar înaintea porticului de la intrare, se desfăşura acelaşi covor lung, verde.

Jenny coborî şi se apropie de uşă emoţionată. Recunoscu ciocanul din bronz şi tresări auzind zgomotul surd al metalului ce izbea batantul de lemnul uşii. Înţelese atunci că acest sunet fusese prezent mereu în visele sale, deşi îl credea de mult timp uitat.

Era îmbrăcată cu un costum de mătase viu colorată, al cărui pantalon larg îi dădea o alură elegantă; totuşi, se simţea stingheră. Trase adînc aer în piept, vrînd parcă să prindă curaj. Din casă nu răzbătea nici un zgomot. O clipă se gîndi că ar fi mai bine să plece. Va spune că nu a găsit pe nimeni şi că a plecat fără să mai insiste. Tînăra femeie ridică din umeri şi bătu pentru a doua oară în uşa masivă. Lovitura Răsună din nou, însă, de această dată, auzi păşi pe coridor îndreptîndu-se spre uşa de la intrare. Tresări.

Îi deschise o femeie înaltă, guvernanta dintotdeauna a familiei Graham-Johnson. Jenny recunoscu în sinea ei că, deşi trecuse mult timp, femeia nu se schimbase deloc.

— Domnişoară Jenny, a trecut atît de mult timp de cînd..., murmură surprinsă guvernanta, rugînd-o să intre. Sînt atît de fericită că vă revăd!

Jenny tremura şi încerca cu greu să-şi găsească cuvintele. Surîsul lui Melanie, care închisese uşa în urma ei, o mai relaxă puţin.

— Bună ziua, răspunse ea într-un sfîrşit, cu voce scăzută. Am trecut să te văd...

— Desigur, reluă Melanie, înainte ca ea să fi avut timp să termine. Ray vă aşteaptă în biroul bunicului său. Ar fi trebuit să spun propriul birou, dar după atîţia ani..., spuse guvernanta cu un aer trist.

Jenny o urmă pe Melanie pe scara care, la fel ca altădată, avea acelaşi miros ciudat de ceară şi lămîie. În timp ce urca treptele din lemn alb, se strădui din răsputeri să-şi stăpînească lacrimile. Cel mai mic obiect, cel mai ascuns ungher al acestei case, îi răscolea dureros amintirile. În momentul în care au ajuns pe palier, guvernanta rosti:

— Domnişoară Jenny, dacă nu vă supăraţi, nu v-aş mai conduce mai departe... Cunoaşteţi drumul... În momentul în care aţi sunat, tocmai puneam pîinea în cuptor...

— Încă mai coci singură pîinea? întrebă Jenny, care nu uitase nici o clipă mirosul de pîine caldă ce umplea, cîndva, vechea bucătărie, în fiecare după-amiază.

— Sigur! întotdeauna mi-a făcut plăcere să frămînt aluatul... Iar Ray a adorat pîinea făcută de mine, aşa că...

Melahie îi zîmbi tandru şi, dacă Jenny nu s-ar fi stăpînit, ar fi strîns-o în braţe pentru a o săruta.

— Am uitat să vă spun, continuă guvernanta, după moartea domnului Graham, Joan a plecat, iar Ray a trebuit să angajeze o nouă secretară. Veţi vedea, este adorabilă!

Zîmbetul lui Jenny îngheţă dintr-o dată, în timp ce mergea pe culoarul ceruit ce ducea la biroul stăpînului casei.

Secretara era într-adevăr o tînără drăguţă, cu ochii albaştri, aşezată la un birou ce părea prea mare pentru ea.

  — Bună ziua! Dumneavoastră trebuie să fiţi Jenny Brynn, rosti ea pe un ton vesel. Mă numesc Donna Stevenson şi sînt noua secretară a lui Ray. Sînt foarte bucuroasă să vă cunosc personal. Am auzit atîtea despre dumneavoastră! De altfel, e curios că într-un oraş atît de mic ca Rairoard City nu ne-am întîlnit niciodată... Şi-apoi, sînteţi o celebritate de cînd aţi expus la galeria Drek. Îmi place foarte mult arta dumneavoastră; este ceva între vitraliu şi pictură pe pînză! Vă simţiţi mai mult pictor sau maestru sticlar?

Jenny fu impresionată de debitul verbal ăl secretarei. Bîlbîi cîteva cuvinte în semn de răspuns, dar Donna reîncepu să vorbească:

— În orice caz, sper că ne vom mai revedea. Aţi venit să-l vedeţi pe Ray, nu?

În timp ce Jenny se întreba nedumerită dacă nu cumva Ray îi făcea secretarei confidenţe, aceasta se răsucise pe călcîie şi deschisese uşa biroului, anunţînd dezinvolt;

— Domnule Johnson, a sosit Jenny...

Privind uşa care se închidea în urma ei,

Jenny avu senzaţia că i se va face rău. Se simţi cuprinsă de teamă, dar înaintă spre fereastra lîngă care se afla biroul.

— Jenny! rosti Ray surprins.

Timbrul cald al vocii masculine o aruncă pe Jenny din nou în trecut. Îl privi pe Ray fără să scoată o vorbă. Ochii lui cenuşii erau la fel de frumoşi. Părul său auriu îi încadra faţa ale cărei trăsături pierduseră doar amprenta copilăriei. Jenny regăsi în spatele zîmbetului său acel farmec nedefinit al adolescentului de odinioară, astăzi un bărbat atrăgător, cu umeri laţi, puternici. Vîntul şi soarele înăspriseră pielea aventurierului Ray, al cărui ten bronzat era pus în valoare de un pulover bleumarin.

Jenny recunoscu în sinea ei că era mai atrăgător şi mai frumos ca niciodată. Îşi aminti clipa în. care o părăsise. Trebui să facă un efort pentru a-şi ascunde tulburarea; inima îi bătea gata să-i spargă pieptul. Se aşeză în fotoliul din faţa biroului şi spuse cu aer detaşat:

— Ray, bănuiesc că ai un motiv clar pentru care ai dorit să mă vezi. Despre ce este vorba?

Ray primi vorbele ei cu un surîs ce părea să spună: «Nu te-ai schimbat deloc, Jenny.»

— Doreşti puţină cafea? întrebă Ray cu voce tare.

— Nu, mulţumesc, răspunse Jenny.

Era aşezată picior peste picior, pe marginea unui superb fotoliu din piele, cu mîinile pe genunchi, părînd nerăbdătoare să afle motivul pentru care îi telefonase Ray.

— Beau, într-adevăr, multă cafea, mărturisi Ray, în timp ce-şt turna o ceaşcă de cafea, vrînd parcă să spargă tăcerea ce se lăsase între ei doi.

— A bea cafea nu este un viciu chiar atît de groaznic, replică Jenny, cu o uşoară maliţiozitate în glas. Oricum, ai altele mult măi grave, bătrîne Johnson!

Pentru amîndoi, secundele deveniseră insuportabile. Ray îşi încruntă sprîncenele, amintindu-şi că, din clipa în care o părăsise, Jenny nu-i mai spusese niciodată pe nume, aşa cum făcuse în clipele lor de dragoste.

— De ce-mi spui aşa? murmură el. Ştii că îmi place mult să te aud rostindu-mi numele... Da... Probabil că îţi par idiot...

— Ray, las-o baltă! Despre ce este vorba? .

— Nu te-ai schimbat deloc, Jenny. Eşti la fel de încăpăţînată... Dar nu te-am întrebat ce mai face fratele tău?

— Michael face foarte bine, mulţumesc, răspunse Jenny pe un ton ce trăda mîndria unei surori mâi mari. Este violonist şi, din toamnă, urmează cursurile şcolii Juillard, Dar nu-ţi cunoşteam acest interes pentru Michael...

— Mă interesează pentru că e fratele tău şi... cred că nu ţi-a fost deloc uşor să porţi o asemenea responsabilitate pe umeri…
— Johnson, află că umerii mei sunt puternici, asta pentru cazul în care n-o ştiai... Au fost şi banii de la asigurare, care m-au ajutat.

— Ţi-ai vîndut casa?

— Oricum era prea mare...

— Totuşi însemna mult pentru, tine... Am fost fericiţi acolo... amîndoi...

— Viaţa e făcută din astfel de hotărîri, pe care, uneori, e bine să le iei...

Jenny pronunţă aceste ultime cuvinte cu o tristeţe nedisimulată. O amintire o tulbură deodată: imaginea lui Ray strîngînd-o tandru în braţe şi ea simţindu-se protejată la pieptul lui. Fiind fericită. Tînăra femeie îşi alungă repede acest ultim gînd, făcînd eforturi pentru a-l asculta pe Ray.

— Nu mai primisem nici o veste de la părinţii tăi, pînă în momentul tragicului accident de pe autostradă.

Jenny nu dorea să evoce trecutul. Nu mai era o fetiţă şi se schimbase mult de la moartea părinţilor săi, ucişi de un şofer beat, cînd se întorceau acasă.

— Şi tu, Ray, trebuie să fi trecut prin momente dificile, spuse Jenny încet.

— Da, a fost foarte greu. Îţi mulţumesc că ai venit la înmormîntarea bunicului meu. Eram prea tulburat Ca să-ţi vorbesc, la cimitir, dar prezenţa ta m-a mişcat mult.

Ray aproape că leşinase aflînd că bunicul său, Graham, avusese lin atac. Era ca şi cum, crezîndu-şi bunicul nemuritor, el ar fi rămas un băieţel. Bătrînul Graham îl părăsise la 'peste optzeci de ani, dar nici astăzi Ray nu se putea obişnui cu ideea. Se trezise brusc singur, înfruntînd viaţa, cu toate capcanele şi necazurile ei.

— Melanie a rămas cu tine? întrebă Jenny.

— Da. Pretinde că am nevoie de ea şi cred că are dreptate, răspunse Ray cu un aer filozofic.

— Tu n-ai nevoie de nimeni! exclamă violent tînăra femeie, ca şi cum tensiunea acumulată de cînd intrase în birou s-ar fi descărcat într-o clipă.

— Crezi cu adevărat ceea ce spui? întrebă Ray, rănit de violenţa lui Jenny.

Ea preferă să nu răspundă şi îşi fixă privirea pe rafturile de cărţi ce tapisau pereţii încăperii.

— Cred că nu este adevărat, Jenny. Şi tu eşti prima care ar trebui să o ştii, adăugă el.

Tonul lui Ray devenise brusc mai serios şi mai trist. Jenny nu ştia ce atitudine să adopte. Îşi regretă cuvintele, spuse special pentru a-l răni pe Ray. Totuşi, nu dorea să transpară nici o compasiune pentru omul pe care TI iubise atît de mult. «Trecutul este mort, îşi repeta pentru sine, fiu are nici un rost să fac să renască sentimentele de altădată.»

Chiar în clipa în care gîndea asta, îşi dădu seama cît de mult era atrasă de bărbatul, care, de după biroul său, o observa în tăcere. În cameră, o rază de soare pătrunse prin perdelele albe.

— Pentru că vorbim despre a avea sau nu nevoie de alţii, voiam de mult timp să te întreb cum ai suportat teribilele ambuscade în care ai căzut în timpul sejurului tău în Egipt?

— Cum ai aflat de asta? întrebă Ray. Din cîte ştiu, ziarele n-au vorbit...

— Nu, dar în timpul călătoriilor tale, eu şi bunicul tău ne vedeam des. Nu ştiu cum se făcea, dar întotdeauna aveam ştiri, despre tine...

«Deci, îşi spuse el, ea a continuat să primească noutăţi. Nu a putut să uite.»

— Cred, spuse Ray, că nu am fost niciodată atît de aproape de moarte ca în acea zi de mai, la Cairo. Cînd cei doi marinari au venit să mă scoată de acolo, am înţeles cu greu ce mi se întîmplase. Trebuie să recunosc că, din ziua

aceea, privesc viaţă cu alţi ochi.

— Ray, putem să ne întoarcem la motivul pentru care m-ai chemat? întrebă sec Jenny, privindu-şi ceasul.

— Bineînţeles, dar trebuie mai întîi să-mi promiţi că nu vei rîde...

— Nu sunt într-o dispoziţie prea veselă, replică Jenny coborîndu-şi privirea.

— Uite, aş vrea să-ţi comand un portret pictat pe sticlă. De aceea te-am chemat.

— Bine, un portret pe sticlă. Ai cui? întrebă imediat Jenny.

— Aici se complică lucrurile, adăugă Ray. Aş vrea să faci portretul lui...îţi aminteşti de Beauregard?

Jenny îl fixă o clipă cu privirea, apoi izbucni într-un rîs zgomotos.

— Vrei ca eu să fac un... portret al acelei păsări oribile, fără pene?

— Mi-ai promis că nu vei rîde

— Da, răspunse Jenny între două sughiţuri, dar nu ştiam ce ai de gînd să-mi propui.

— Ştii, bunicul era înnebunit după această pasăre, reluă Ray, încercînd să fie serios. Ar fi o idee frumoasă...

Cu siguranţă, Ray nu credea nici el prea mult în această stratagemă, dar se prinsese în joc, continuînd să vorbească despre ataşamentul bătrînului Graham pentru pasăre, descriind chiar cum ar vedea el portretul. Gluma îi plăcea cu atît mai mult cu cît provocase rîsul lui Jenny. Bineînţeles, după şapte ani, nu putea să spere că, la fel ca în basmele cu zîne sau în tragediile greceşti, femeia pe care o iubise atît va fi mereu acolo, aşteptîndu-l să se întoarcă. Dar plănuise de mult această întîlnire, nu pontează pentru ce motiv, şi acum încerca să reînceapă totul cu ea, să plece de la zero, pentru a regăsi dragostea nebună de la douăzeci de ani.
Jenny redeveni brusc serioasă.

— Mă tem că trebuie să refuz această comandă atît de specială, Ray! Eu nu fac portrete de păsări!

Jenny îşi luă poşeta din piele roşie pe care o lăsase lîngă fotoliu, se ridică şi se îndreptă spre uşă.
— La revedere, Johnson! spuse ea.

Aşezat în spatele biroului, Ray o privi cum se îndreaptă spre uşă. Într-o fracţiune de secundă, înţelese că, dacă nu face un gest, dacă nu pronunţă un cuvînt, tînăra femeie va trece pragul, ieşind din viaţa lui pentru totdeauna.

Doi

— Nu, nu pleca! Nu poţi pleca aşa! strigă Ray, izbind cu pumnul în biroul de lemn ceruit.

Jenny, care apucase mînerul uşii, se opri înlemnită de tonul pe care îl folosise Ray.

— Nu pot să plec?! întreba ea, aproape silabisind cuvintele, semn că nu-i venea încă să creadă că Ray avusese o astfel de ieşire. Cum adică, Johnson?

«Nu, Jenny, nu poţi pleca fără să-mi fi dat măcar o şansă», gîndi Ray. Dar cuvintele o luaseră înaintea gîndurilor, într-o izbucnire care nu îmbunătăţea cu nimic situaţia.

— Nu, nu poţi să pleci, spuse el, de această dată cu glas rugător. Nu poţi refuza să faci acest tablou...

— Da?! Şi de ce, mă rog, domnule Johnson? Timpurile s-au schimbat. Nu mai sînt fetiţa naivă care-şi ieşea din papuci atunci cînd tu nu aveai chef să o vezi. S-au dus acele vremuri...

— Se spune «a-şi ieşi din fire» şi «a fi scos din papuci»! spuse amuzat Ray. Hotărît lucru, ai în continuare mari probleme cu anumite expresii... Din punctul ăsta de vedere, nu te-ai schimbat. Ceea ce nu pot să spun şi despre înfăţişarea ta. Eşti o femeie mai mult decît atrăgătoare, Jenny...

— Nu contează, răspunse ea, enervată că el continua să o trateze tot ca pe o puştoaică. Aş vrea să înţelegi, o dată pentru totdeauna» că, pentru mine, trecutul este mort. Nu mai am nimic în comun cu Jenny de altădată. În plus, îmi propui o comandă care nu mă interesează, iar eu iţi răspund nu, pur şi simplu. Cum nu mai avem nimic să ne spunem, plec, la fel de simplu!

Jenny întredeschise uşa şi se pregăti să iasă. Se întoarse pentru ultima dată şi aruncă:

— Şi află că aerele tale şi, tonul acesta autoritar nu mă impresionează deloc!

Ray stătea în continuare aşezat la birou. Ar fi dorit să sară din fotoliu, să o ia în braţe pe Jenny şi să o sărute. Simţea un impuls irezistibil de a-şi apăsa gura pe a ei, de a-i simţi răsuflarea caldă şi tresărirea senzuală a sînilor sub palmele lui. Dar nu îndrăzni: cunoştea temperamentul tinerei femei, pare era în stare să-l lovească sau să-l muşte pentru a evita sărutul.

— Aş vrea doar să mă asculţi un minut, zise el.

Jenny îşi încrucişa nervoasă braţele, apoi îi răspunse:

— Nu, te-am ascultat destul! Sînt sătulă de aerele tale de mascul irlandez care se crede irezistibil...

— Nu te-ai schimbat, zise Ray zîmbind. Eşti la fel de încăpăţînată.

Spunînd acestea, Ray sări din fotoliu. Din doi paşi, ajunse la uşă şi o cuprinse pe Jenny pe după umeri. Tînăra femeie nu reuşi să scoată nici un sunet, atît era de surprinsă de rapiditatea celui care o atrăgea irezistibil către fotoliul de pe care tocmai se ridicase. Cu o forţă incredibilă, Ray o aşeză în braţele sale. O trase brusc, coborîndu-i faţa spre el. Buzele lui se apăsară cu putere pe ale ei, în timp ce cu limba îşi făcea loc în căldura umedă a; gurii ei. Jenny se zbătu, în semn de protest, apoi tot corpul i se relaxă, cuprins de dorinţă. Înclinîndu-şi capul într-o parte, el îi devoră gura cu ardoare. Cînd o îndepărtă puţin, ea îi rosti

numele cu răsuflarea tăiată.

— Ray, nu face asta, te rog...
— Credeam, spuse Ray, care redevenise dintr-o dată serios, că, după şapte ani, te vei maturiza, în sfîrşit. Că vei înţelege de ce a trebuit să plec. Văd că nimic nu s-a schimbat şi că preferi să te agăţi de aceste stupide chestiuni de orgoliu!

— Stupide chestiuni de orgoliu! reluă Jenny. Îmi place maniera ta de a rescrie povestea noastră.

Liniştea domni pentru o clipă, ca şi cum tînăra femeie retrăia lunile lungi pe care le petrecuse cu Ray. Nu uitase nimic. Nici plimbările împreună, pe malul lacului, nici serile pline de farmec, nici nopţile de dragoste... Ajungînd acasă, li se părea că hainele sînt prea sofisticat concepute pentru graba lor. Cămaşa lui Ray părea să aibă mii de nasturi, dar, în cele din urmă, se desfăcea şi mîinile ei îi mîngîiau pieptul puternic şi umerii. Apoi, grăbită, îşi scotea bretelele subţiri ale rochiei, pe care Ray o trăgea încet peste şolduri, singurul ei protest fiind că nu a făcut-o mai devreme. Ea gîfîia uşor printre buzele întredeschise şi umede, în timp ce mîinile lui cercetau lacome fiecare colţ al trupului ei sau îi mîngîiau sînii. Apoi ridica unul spre gura lui şi-l înconjura cu buzele. Limba lui umedă şi aspră îi făcea, să se întărească imediat. Mîinile lui Coborau, făcîndu-i corpul să vibreze, să se arcuiască, umplîndu-i palma cu triunghiul feminităţii ei. Gemetele lor de plăcere deveneau curînd răguşite de dorinţă. Pînă cînd el se cuibărea în căldura ei umedă. Era tare, fierbinte şi pulsa.

Copleşită de toate amintirile, reuşi cu voce tremurată să adauge:

— Nimic nu te obliga să pleci şi, totuşi, ai făcut-o!

— Ştii bine că nu e adevărat, răspunse Ray. Societatea Graham era minusculă atunci cînd bunicul meu a creat-o. Dar expansiunea ei a fost foarte rapidă. Şi, cînd bunicul meu s-a retras din afaceri, a trebuit ca cineva să ia bastonul pelerinului, pentru a merge să se ocupe de investiţii şi de proiecte angajate pe cinci continente, de către Graham Incorporated... Bunicul era prea bătrîn pentru asta. Am fost, deci, numit în acest post şi este adevărat că am dorit-o. N-aş putea pretinde contrariul: Aveam nevoie să cunosc perfect problemele de teren, pentru a reuşi într-o zi să-mi găsesc propriul loc .în direcţia generală. Trebuia să cunosc viaţa muncitorilor de pe platformele din Marea Nordului, să descopăr arta de a negocia a arabilor din Orientul Mijlociu, precum şi problemele politice din Venezuela, lată de ce am plecat. Pentru că toate aceste lucruri nu le-aş putut niciodată afla în acest orăşel din Michigan care se cheamă Rairoard City! Şi află că nu te-am luat cu mine pentru că m-am gîndit că nu "era tocmai locul cel mai potrivit pentru o puştoaică de douăzeci de ani.

— Aş fi venit cu tine. Eram destul de puternică pentru a te urma şi, dacă aş fi plecat, ştii şi tu, nimic nu s-ar fi schimbat între noi...

— Poate că ai dreptate, răspunse Ray, dar nu te cunoşteam bine pe atunci. Eram atît de nesigur pe mine...

Spunînd acestea, o trase din nou spre el. Jenny îi simţea respiraţia fierbinte pe faţa ei, în timp ce, cu privirea, el părea că-i mîngîie corpul. Jenny încercă să reziste atracţiei irezistibile exercitate de Ray asupra ei. Nu voia să redevină adolescenta de optsprezece ani pe care Ray o alesese într-o vară, cînd se,afla la locuinţa de vacanţă a bunicului său. Se ridică brusc din braţele lui, aranjîndu-şi cu degetele părul.

— Sînt dezolat, spuse Ray. N-am vrut ca această întîlnire, după atîţia ani petrecuţi departe unui de celălalt, să se desfăşoare astfel...

Brusc, Ray se întristase. Avea impresia că este un fel de uzurpator aşezat în fotoliul bătrînului Graham, bunicul său. Niciodată, îşi spunea, nu va putea deveni ceea ce â fost înaintaşul său, acest om puternic şi tandru, îndrăzneţ şi înţelept, chibzuit şi nostim. Ray încercă să-şi imagineze ce ar fi făcut în locul său bătrînul Graham, dacă s-ar fi decis să o recucerească pe Jenny. Ray era convins că un singur cuvînt i-ar fi fost suficient «patriarhului» pentru a ajunge la ţintă.

Jenny se îndreptă spre uşă şi îl întrebă:

— Acum pot să plec?

— Îţi mulţumesc că ai venit, Jenny. Am fost foarte fericit să te revăd, spuse Ray.

Jenny îi făcu un semn cu capul, în chip de răspuns. Voia doar să plece, să plece departe de casa aceasta albă. Nu va face acest stupid portret de pasăre exotică şi, prin urmare, nu va avea nici un motiv să vină să-l revadă pe Ray. Această afacere era clasată şi, în curînd, urma să se alăture vechilor amintiri îndepărtate în timp ale acestei poveşti de dragoste petrecută cu şapte ani în urmă. Şi, totuşi, Jenny ştia bine că odată întoarsă în căsuţa ei de pe malul lacului, nu-l va putea uita atît de uşor pe noul Ray Graham-Johnson, pe care îl reîntîlnise.

— La revedere, Jenny! spuse Ray, în cele din urmă. Speram că vei accepta să faci acest portret. Graham mi-a vorbit despre el înainte să moară. Dar înţeleg foarte bine că nu te interesează. Bunicul meu a avut mereu idei bizare. Totuşi, cred că era de datoria mea să-ţi cer asta, Jn amintirea lui:..

Jenny se întoarse rapid către Ray.

— Vrei să spui că bunicul tău şi-a exprimat dorinţa de a comanda portretul pe sticlă al păsării sale?

— Da, dar asta nu are nici o importanţă, înţeleg foarte bine că nu ţii să o faci!

— De ce nu mi-ai spus de la început că e vorba de una dintre ultimele dorinţe ale bătrînului? întrebă Jenny, brusc înduioşată. Şi de ce mi-o spui acum?

— Nu voiam să te simţi obligată să accepţi şi, pentru că plecai, doream să-ţi spun că bunicul îţi admira munca de maestru sticlar. Mi-a povestit într-o zi, cînd s-a întors de la una dintre expoziţiile tale din oraş, cît de admirabile i se păruseră nuanţele culorilor tale şi, mai ales, ansamblul neregulat de forme care, spunea el, dădea o forţă incredibilă compoziţiilor tale.

Jenny reflectă: la urma-urmei, această lucrare nu ar fi chiar aşa de dificilă. Ar fi de ajuns să dispună de cîteva fotografii ale păsării şi ar putea să lucreze acasă, după clişee.

— Am avut o reală afecţiune pentru bunicul tău, Ray. În aceste condiţii, îmi este foarte greu să refuz ceea ce-mi ceri, spuse Jenny o clipă mai tîrziu.

— Nu aş vrea să te tracasez. Poate am greşit vorbindu-ţi de dorinţa lui Graham.

— Vrei sau nu să fac acest portret? întrebă energic tînăra femeie.

— Da, aş fi foarte bucuros, spuse Ray zîmbind.

Se gîndea la anii pe care-i petrecuseră departe unul de celălalt. Desigur, era bucuros că a reuşit să o convingă pe Jenny să accepte această comandă; va putea, astfel, să o revadă. Şi, totuşi, simţea cum o mare amărăciune se năştea în el amintindu-şi anii pierduţi: tot acest timp pe pare îl petrecuse călătorind singur, trăind de azi pe mîine, la voia întîmplării, timp pierdut pentru fericirea pe care ar fi putut să o trăiască cu Jenny. Acum, îşi dădea seama că nu o uitase niciodată...

— Aş vrea să-ţi cer un singur lucru, Jenny... Aş vrea să-mi spui Ray, ca înainte.

Jenny ezită. Simţi, că nu va putea rezista tristeţii care-l cuprinsese pe Ray cînd îi ceruse acest lucru. Nu răspunse nimic, mulţumindu-se doar să-i adreseze un surîs ironic.

— N-am discutat preţul comenzii, spuse Ray.

— Nu vreau bani, replică Jenny. Fac asta pentru bătrînul Graham.

— Nici nu te gîndi, Jenny! Orice muncă trebuie plătită.

— Nu vreau bani şi gata! Şi nu vreau să mai discutăm despre aşa ceva! Acum trebuie să plec. Am mult de lucru...

— Cînd crezi că vei putea începe?

— Mai întîi să văd termenii pe care trebuie să îi respect pentru celelalte comenzi; îţi voi telefona.

Jenny îşi cunoştea programul pe de rost, dar voia să reflecteze asupra posibilităţii de a-l vedea cît mai rar. Înţelese că această nouă întîlnire cu el. redeşteptase în ea sentimente care ar fi ajuns de nestâpînit, dacă întrevederile lor s-ar fi înmulţit.

În acest moment, Ray deschise uşa de la biroul secretarei sale şi spuse:

— Dorina, lipsesc cîteva clipe pentru a o conduce pe Jenny pînă la maşină.

— Nu e cazul, Ray, răspunse Jenny. Ştii, cunosc bine drumul. Nu l-am uitat nici chiar după şapte ani!

Ray păru că nu a auzit nimic şi continuă, adresîndu-se Dorinei:

— Jenny te va suna ca să stabilim datele pentru... să le numim şedinţe de poză?

— Nu voi avea nevoie decît de o singură întîlnire, pentru a face cîteva clişee păsării. Voi lucra după fotografii în atelierul meu.

Un licăr de decepţie traversă privirea lui Ray. Sperase că lungile şedinţe de desen o vor obliga pe Jenny să revină deseori, pentru a-l vedea pe Beauregard, şi că aceste vizite vor fi tot atîtea ocazii pentru el să o revadă. Ray se întoarse spre Jenny şi îşi aşeză încet mîna caldă pe umărul ei pentru a-i indica direcţia scării ce ducea la parter.

Ieşiră din casă împreună şi se îndreptară către maşina roşie, parcată în lungul faţadei laterale a clădirii. Din acest loc a! grădinii se plutea zări piscina, în jurul căreia erau cîteva fotolii confortabile. Privirea lui Jenny rătăci cîteva clipe peste plaja pavată cu dale de marmură albă: împreună cu Ray petrecuse aici atîtea ore minunate, întinşi la soare pentru a citi sau a discuta... Ray înţelese imediat ce însemna, în această clipă, aerul melancolic al lui Jenny. Cuprinse delicat cu mîna talia zveltă a tinerei femei şi spuse:

— Nu voi uita niciodată după-amiezile petrecute împreună pe marginea acestei piscine... Îţi aminteşti vara aceea atît de călduroasă? Beam litri de ceai cu gheaţă...

Jenny nu spuse nimic, dar nu respinse mîna lui Ray care o apropia de el. Îşi amintea acea vacanţă îndepărtată, în care o caniculă se abătuse asupra Marilor Lacuri. Anulaseră o călătorie în Caraibe pentru a rămîne amîndoi în această frumoasă casă albă, în care era atît de răcoare seara, cînd se întorceau, ţinîndu-se de mînă. Şi apoi, la căderea serii, se plimbau ceasuri întregi pe ţărmul lacului Michigan.

— Îţi aminteşti de seara în care, după o lungă plimbare, am descoperit acest golf? Eram singuri între lac, pămînt şi stele!

Ray pronunţă aceste cuvinte mîngîind încet părul lui Jenny care, la evocarea acestor amintiri de neuitat, se destinse puţin.

— Cum aş fi putut să uit această plajă? Am făcut dragoste pe nisipul cald... Apoi am făcut baie în apa rece a lacului...

Jenny suspină trist, apoi adăugă:

— La ce bun să ne amintim de o idilă trăită la douăzeci de ani?

— De ce vorbeşti aşa? întrebă Ray, cu un aer de reproş.

Spunînd aceste cuvinte, o strînse pe Jenny mai puternic în braţele sale şi îi sărută încet buzele fierbinţi. Jenny încercă, pentru o clipă, să scape din Îmbrăţişare, dar fu imediat vrăjită de tandreţea sărutului şi de senzaţiile pe care le încerca la atingerea trupului arzător al lui Ray. Tînăra femeie nu putea rezista plăcerii care i se oferea: îşi oferi ea însăşi buzele, fremătînd de dorinţă.

Cînd întredeschiseră pleoapele, după un lung sărut, fură aproape uimiţi că se aflau lîngă casa albă a familiei Graham, în acea frumoasă după-amiază de vară. Puterea dorinţei şi a amintirii îi purtase pe malurile lacului unde se iubiseră cîndva.

— Vreau să facem dragoste pe plaja noastră, ca altădată, murmură Ray.

Jenny ridică încet capul. Privirea sa se pierdu în ochii lui Ray.

— De ce m-ai părăsit acum şapte ani? Nu mă iubeai destul..., spuse trist tînăra femeie.

— Ştii bine că nu-i adevărat, reluă Ray. Te iubeam ca un nebun! Dar eram atît de tineri, amîndoi... Nu ştiam nimic despre viaţă! Am călătorit, dar niciodată, niciodată nu te-am uitat. În fiecare ţară, în fiecare oraş, în fiecare aeroport în care ajungeam, nu mă puteam opri să mă gîndesc la tine. Femeile întîlnite ici şi colo îmi aminteau de tine, din cauza unui zîmbet, a unei priviri ori, pur şi simplu, a unei coafuri. Îţi scriam scrisori de douăzeci de pagini în camera de hotel. De fiecare dată, în momentul în care voiam să le expediez, nu îndrăzneam. Nu mai ştiam nimic despre viaţa ta: ai fi putut să întîlneşti pe altcineva! Şi mă simţeam vinovat că te-am lăsat singură pe ţărmul lacului Michigan... Atunci rupeam scrisorile şl mă urcam în avion, pentru a uita...

Jenny îşi aşeză un deget pe buzele lui Ray. La ce bun să. vorbească, să sie justifice? Erau acolo, îmbrăţişaţi şi scăldaţi în lumina soarelui de asfinţit. Se Simţeau bine. O lacrimă curgea pe obrazul tinerei femei care murmură:

— Ce vrei tu de la mine, Ray? După atîţia ani, ce vrei?

— Ce vreau?! Vreau să te iubesc ca înainte, să trăiesc cu tine, vreau să fii soţia mea...

Trei

Jenny întredeschise ochii. Chiar dacă buzele lui Ray îi mîngîiau uşor faţa, tot nu ştia dacă e doar un vis sau e adevărat: bărbatul care o ţinea în braţe o ceruse, într-adevăr, de soţie? Cu degete fine îi atinse umerii, pentru a fi sigură că este acolo, lipit de trupul ei. Plutea să fie adevărata Cu o privire întrebătoare, ridică ochii spre el, descoperind un răspuns care o tulbură: «Atinge-mă dacă vrei să te convingi», păreau să spună — provocatori — ochii lui Ray.

— Nu trebuie..., bîlbîi ea,ca şi cum s-ar fi trezit dintr-un somn lung. Nu trebuie să facem aceiaşi greşeli ca în trecut. După tot acest timp, în care viaţa ne-a separat, nu mă simt destul de puternică să-ţi rezist. De aceea, nu trebuie să ne mai vedem. Ne-am face rău unul altuia...

— Jenny, de ce spui aşa ceva? Ştii bine că...

— Nu, Ray, nu sînt făcută să fiu o soţie bună. Cînd ai plecat, am trecut printr-o perioadă foarte grea. Nu mai aveam chef de nimeni şi de nimic. Numai studiile de artă de la universitate şi meseria m-au ajutat să o scot la capăt. Uneori stăteam chiar douăsprezece ore pe zi în atelier, cu obloanele trase, ca să nu văd lumina zilei Şi, cînd —  istovită — mă urcam în pat, începea chinul insomniilor... A doua zi, o luam de la capăt. A fost un drum lung şi acum am reuşit să ajung ia o forţă de echilibru. Nu vreau să mai cad în capcanele pe care mi le întinde trecutul...

Jenny se eliberă din strînsoarea braţelor lui Ray, care coborî ochii cu tristeţe. Corpul ei mai păstra încă acea căldură atît de plăcută, pielea îi era încă înfiorată de mîngîierile pe care nu le uitase, care îi bîntuiau nopţile de nesomn şi clipele de singurătate.

— Nu pot să cred că ce mi-ai spus e adevărat, murmură el după o clipă. În timp ce ne sărutam, aveam impresia că totul e ca,înainte, că retrăim acea vară minunată, în această grădină, în această casă... De ce nu am încerca să reîncepem totul? Jenny, deschide ochii! Recunoaşte că ne iubim încă şi mai putem s-o luăm de la capăt. Sînt sigur că dacă ai vrea... 
«Dacă aş vrea...», repetă ea doar pentru sine. Singurul ei gînd, din momentul în care îl revăzuse, fusese acesta. Simţurile ei o luau razna, la fel ca şi înainte. Tot ceea ce încercase să uite năvălea acum din amintire, paralizîndu-i orice impuls raţional. Reuşi cu greu să-şi stăpînească dorinţa de a se întoarce în braţele lui. Luptîndu-se cu ea însăşi, spuse:

— La revedere, Ray! O voi suna pe secretara ta pentru fotografiile lui Beauregard. Cred că ar fi mai bine să evităm să ne mai întîlnim. 

În timp ce vorbea, se urcase în maşină şi lăsase geamul jos.

— Mai gîndeşte-te, Jenny, îi spuse Ray, dar zgomotul motorului cabrioletei îi acoperi pe jumătate vocea.

— M-am gîndit deja! răspunse ea pe un ton ce se voia fără replică. Vreau să fiu sinceră cu tine, Ray. Ai plecat fără a-mi propune măcar să te însoţesc. Am crezut că nu voi putea continua să trăiesc fără tine. A trebuit să lupt cu mine însămi şi nu mi-a fost uşor. Nu vreau să mai retrăiesc acele luni de suferinţă, Ray, pentru că nu sînt sigură că voi putea să înving şi a doua oară acest cumplit sentiment al părăsirii, care m-a dus la marginea prăpastiei.

Cu vîrful degetelor îşi şterse o lacrima ce-i aluneca pe obraz şi demară, pentru că n-ar fi vrut să-i ofere lui Ray spectacolul durerii sale.

Copleşit, Ray privea maşina care se îndepărta, lăsînd în urmă un nor alb de praf. Totuşi, o rază de bucurie îi lumină tristeţea în momentul în care, trecînd pe sub porticul de piatră, Jenny îi făcu semn cu mîna prin geamul portierei. Nu era decît o umbră în lumina sfîrşitului de după-amiază, dar Ray înţelese că nu era un semn de adio.

Maşina dispăru pe şosea. Rămas singur, Ray se hotărî să facă o plimbare prin grădină, pe alei pe care paşii îl purtau singuri, cu bucuria tainică de a se întoarce la locurile în care altădată fusese fericit. Întoarcerea. În Rairoard City nu îi adusese liniştea dorită. Locurile nu însemnau nimic pentru el în absenţa lui Jenny.
În după-amiaza în care o zărise, din întîmplare, la clubul de tenis, nici nu îndrăznise să se arate. Se ascunsese de ea, mulţumindu-se doar s-o privească de departe.

În altă zi, întorcîndu-se acasă, trecuse pe lîngă ea cu maşina, strecurîndu-se în aşa fel încît să nu fie văzut. De cînd se întorsese în oraş, imaginea ei îl obseda. Aici o cunoscuse cu ani în urmă, cînd venise să-şi petreacă vacanţa la bunicul lui.
Şi acum, ezitase mai multe săptămîni pînă să născocească această poveste ridicolă cu portretul păsării pe care bătrînul Graham ar fi dorit să-l vadă realizat înainte de a muri. Bineînţeles, nu-i făcea nici o plăcere să-l implice în minciuna asta şi pe scumpul său bunic defunct. Dar acum se obişnuise cu ideea şi toată povestea devenise un fel de legătură complice care, dincolo d;e mormînt, îl lega de bunicul său. Încă din copilărie, el îi fusese cel mai bun prieten. Găsea întotdeauna un pretext pentru a-l scuza în faţa părinţilor, scăpîndu-l de pedepse atunci cînd făcea cîte o poznă. Şi ideea de a-i comandă lui Jenny portretul lui Beauregard, simulînd ascultarea unei vechi dorinţe a bătrînului era, de asemenea, pentru Ray, un mijloc de a comunica în continuare cu Graham.

Seara începuse să se lase, învăluind grădina într-o penumbră cenuşie. Timpul trecuse pe nesimţite. Glasul Metaniei îl smulse din visare:

— Ray, ce faci aici? Te caut de o jumătate de oră.;. E gata cina, îi spuse ea apropiindu-se de el.

În ciuda vîrstei înaintate, guvernanta era încă a femeie frumoasă, cu părul grizonat şi fruntea înaltă, ceea ce-i conferea o distincţie şi un farmec indefinit,

— Ce s-a întîmplat? Eşti trist, adăugă ea. Ştiam, eu că nu o să meargă bine cu Jenny. Eşti. prea repezit, Ray... şi tu ştii asta, doar sîngele tău de irlandez ţi-a jucat destule feste pînă acum...

Ray o privea neîncrezător; surprins în vechea ipostază de puştan care nu înţelege niciodată cum reuşesc ceilalţi să-i ghicească gîndurile.

— Ar fi trebuit să-i dai timp, băiete! Ai fost plecat atîţia ani de zile şi ai impresia că e de ajuns, să o revezi pentru ca totul să reînceapă... Nu ştii mai nimic despre femei...
Melanie îl luă de braţ, îndreptîndu-se spre ieşirea din grădină.
— De cînd te-ai întors în Rairoard City, am ştiut că asta ai de gînd să faci, Nu ai venit numai pentru casă, pentru lac sau pentru plimbările prin parc. Te-ai întors doar pentru că nu mai puteai trăi fără ea, adăugă guvernanta.

— Jenny va reveni..., murmură Ray. Voi face totul ca să se întoarcă la mine.

— Eşti un adevărat Graham, spuse Melanie zîmbind. Dar acum trebuie să mănînci. Nu se poate ca povestea asta să-ţi taie pofta de mîncare.
Ray surîse, intrînd în clădirea impunătoare peste care se lăsase înserarea.

* * *

La cîteva sute de metri, Jenny îşi oprise maşina pe marginea şoselei. Ieşind din parcul casei Graham, nu mai reuşise ?ă-şi stăpînească lacrimile şi izbucnise în hohote de plîns. Era mînioasă şi plină de dragoste, în acelaşi timp. De ce mersese la această întîlnire? Ar fi putut să prevadă că e o cursă pe câre i-a întins-o Ray. Nu era încă pregătită să reziste farmecului său... Ar fi trebuit să refuze de la început această comandă ridicolă.

Descoperea cu disperare că toate eforturile ei de pînă atunci fuseseră în van. În ciuda anilor, bărbatul acesta exercita asupra ei o atracţie care nu-şi pierduse puterea, chiar dacă, în fiecare zi, luptase împotriva ei, alungînd toate amintirile care o mai legau de el.

Şi acum mai simţea căldura braţelor lui şi dorinţa de a-i aparţine o dată pentru totdeauna, într-o singură clipă, trecutul năvălise în prezent, spulberîndu-i liniştea atît de greu obţinută.

După cîteva minute, reuşi să se mai calmeze, îşi şterse ochii şi coborî geamul portierei, răcorindu-şi faţa în aerul rece al serii. Îşi spunea în gînd că nu ar fi putut să-i refuze bătrînului îndeplinirea ultimei dorinţe, oricît de ciudată ar fi fost ea. Dar trebuia să evite revederea cu Ray, ceea ce era mai greu, pentru că el lucra acasă şi eră obligatoriu să mai treacă o dată pe la el ca să-i facă nişte fotografii păsării.

Brusc, privirea i se lumină. Clubul de tenis! Ar fi de ajuns să urmărească tabelul de ocupare a terenurilor şi, cînd va vedea numele lui Ray înscris pentru o anumită oră, îşi va fixa întîlnirea cu secretara. În plus, sezonul turneelor se apropia. Fără îndoială, Ray va petrece mult timp la club!

Ceva mai liniştită, porni motorul maşinii şi se îndreptă spre un boutique de cadouri în care se vindeau obiectele sale din sticlă.
În timp ce conducea, alte imagini ale trecutului îi reveneau în memorie. Era la o aniversare. Împlinea optsprezece ani şi Ray organizase o petrecere în cinstea ei. Îşi amintea perfect grădina de vară care, cu această ocazie, fusese decorată cu lanterne japoneze şi corturi dungate. Nu trecuse încă un an de cînd se cunoscuseră, dar îşi petreceau cea mai mare parte a timpului împreună. Jenny îşi amintea chiar şi rochia brodată pe care o purtase în acea seară. Aşteptase cu nerăbdare dansurile cu el. Se şi vedea în braţele lui, plutind deasupra peluzei. Aproape îi simţea degetele coborînd de la umeri pînă la talie şi buzele — fierbinţi şi posesive — mîngîindu-i obrazul, apoi gîtul, alunecînd tandre spre decolteul îndrăzneţ al rochiei. Ca şi altădată, mîinile lui curioase şi nerăbdătoare vor începe să o pipăie şi ea se va lipi toată de el, plină de dorinţă. Bătăile inimii i se accelerau sub puterea valului de senzaţii care o copleşea.

Dar, contrar aşteptărilor, Ray o lăsase să ţină companie tinerilor, în timp ce el îşi petrecuse tot timpul CU cîţiva adulţi, invitaţi de părinţii ei. Jenny se săturase repede de această petrecere de adolescenţi. Ieşise în grădină să-l caute pe Ray, dar rămăsese împietrită cînd îl găsise sărutînd pe una dintre cele mai frumoase femei ale serii. Nu putea uita imaginea ei, cu părul auriu strălucind în lumina lunii şi nici gustul amar al disperării care o cuprinsese atunci. Umilită şi revoltată, în acelaşi timp, voise să părăsească petrecerea.

Şi acum constata, cuprinsă de aceleaşi sentimente, că puterea pe care o avea Ray asupra ei rămăsese intactă. Lacrimile o dovedeau. Jenny oftă, parcînd maşina în faţa magazinului. Coborînd, se zări o clipă în vitrina înaltă de la intrare. Strîmbă din nas, la fel de nemulţumita de imaginea ei ca de obicei. Privirile lungi ale bărbaţilor şi complimentele care i se făceau de fiecare dată nu> reuşiseră să-i schimbe convingerea că ar avantaja-o mult mai mult cîţiva centimetri în plus.

Se privi numai o clipă, fără să-şi poată rupe gîndul de la petrecerea de la ziua ei. Înainte de a pleca, se grăbise spre bar, dornică să-şi înece necazul într-un pahar mare de whisky irlandez. Dar Ray o zărise şi venise după ea. Bineînţeles, lucrurile se rezolvaseră: Ray se scuzase şi, din acea seară, deveniră de nedespărţit, pînă la plecarea lui Ray cîţiva ani mai tîrziu.

O dragoste profundă îi unea zi de zi şi, în lunile de vară, trăiseră în casa mare, albă,, cele mai frumoase clipe din viaţa lor. Apoi Ray a trebuit să aleagă; O alegere, ce-i drept, dureroasă. Dar a preferat aventura, iară a îndrăzni măcar să o roage pe Jenny să vină cu el.

Plecase şi Jenny trebuise să reînveţe să trăiască singură. Era ca şi cum întreaga ei viaţă de pînă atunci şi-ar fi pierdut sensul, de parcă ar fi trebuit să se rupă de o existenţă pentru a începe o alta, lipsită, de orice farmec. Pornise din nou de la zero, de această dată conştientă de ea însăşi şi fără ajutorul nimănui. Totul în jur fusese reconstruit. Se voia o altă persoană, puternică şi independentă… Dar acum se temea ca nu cumva totul să fi fost o iluzie, o amăgire. «Ar fi făcut mai bine să fămînă acolo», murmură ea trecînd pragul boutique-lui.
* * *

Două ore mai tîrziu, Jenny ieşea din magazin cu o comandă enormă în buzunar. Încetase să se mai gîndească la Ray, frămîntată doar de grija de a face livrarea la timp. Dacă totul decurgea aşa cum şi-ar dori, comanda aceasta ar fi un adevărat succes, ceea ce i-ar prinde foarte bine, pentru că i-ar reda încrederea de care avea nevqie. Îndreptîndu-se spre casă, îşi spuse: «Hotărît lucru, munca e singurul remediu pentru eternele, mele probleme. Mă voi închide în atelier şi tiu voi mai ieşi decît după terminarea tutuţor comenzilor! Iată soluţia!» După aceea, îşi regăsi zîmbetul. Acceleră brusc. Acum se grăbea să ajungă acasă. Ray Johnson, rămăsese în urmă, ca şi cum s-ar fi întors din nou în trecut.

Patru

Deşi trecuseră şase zile de la regăsirea lor, Jenny nu o sunase încă pe Donna pentru a conveni asupra unei întîlniri, în care să facă clişeele care îi erau indispensabile pentru a începe portretul iui Beauregard.

Ray nu era, la drept vorbind, un om răbdător. Jenny îl obseda: în primele zile, îşi dorea atît de mult să o revadă, încît nici nu-i lăsa Donnei timp să ridice receptorul, gîndindu-se că este ea... Decise, în sfîrşit, să-i lase o săptămînă. Dacă nici pînă atunci Jenny nu va fi dat vreun seinii de viaţă, o va suna el. Ray se simţi mai bine după ce luă această hotărîre. Atît de bine, încît îşi bătu toţi adversarii la turneul de tenis.

La sfîrşitul după-amiezei, părăsi clubul şi se întoarse acasă. Cînd intră în birou, Donna îi spuse:

— A mers foarte bine astăzi, bravo!

— De unde ştii? Au dat la radio rezultatele turneului? întrebă Ray în glumă.

— Nu, desigur, dar îmi dau seama după cum zîmbiţi, răspunse secretara. Bunicul dumneavoastră e de vină. Probabil, e ceva ereditar Cînd sînteţi în formă, este un nu ştiu te în mersul dumneavoastră, care nu mă înşeală.

— Ce noutăţi mai sînt, în afară de mersul meu felin? întrebă Ray.
— Nu mare lucru... A, da! Jenny a fost pe aici pentru a face cîteva fotografii lui Beauregard!

Ray, care tocmai îşi aranja hîrtiile pe birou, tresări. Ziua nu fusese atît de grozavă cum crezuse.

— Dar credeam că trebuie să mă anunţe înainte de a veni, replică el cu un aer iritat.

— Bineînţeles, a telefonat puţin după ce aţi plecat. Avea o întîlnire în cartier şi m-a întrebat dacă văd vreun, inconvenient ca ea să vină să ia cîteva clişee ale lui Beauregard. M-am gîndit...

— Ai făcut bine, Donna.
Melanie intrase în cameră de cîteva momente. După ce auzi sfîrşitul conversaţiei, spuse:

— Norocos la joc, ghinionist în dragoste! Proverbele populare se verifică întotdeauna, micul meu Ray.

— Melanie, răspunse Ray, izbind de podea geanta pe care o purta după gît, nu sîntem decît la primul set! Jenny este, poate, un adversar redutabil, dar vom vedea cine va avea ultimul cuvînt!

Spunînd acestea, urcă treptele, sărind cîte patru o dată, şi intră în camera sa, trîntind Uşa în urma lui. Melanie şi Donna se priviră îngrijorate: cînd Ray Graham îşi pierdea buna dispoziţie, însemna că lucrurile erau grave. Fără o vorbă, Donna se întoarse în birou, în timp ce Melanie coborî la bucătărie pentru a termina de pregătit masa.

* * *

Jenny apăsă nervoasă pe tastele robotului telefonic. Dacă, de obicei, se mulţumea să deruleze înapoi banda pentru ca noile mesaje să fie înregistrate peste cele vechi, în această seară, manevra aparatul pentru a face să dispară complet tot ceea ce fusese înregistrat pe casetă.

«Cînd mă va lăsa în pace nebunul acesta furios?!» strigă tînăra femeie.

De cîteva săptămîni, un necunoscut suna mereu la telefon, împroşcînd-o cu injurii. Maniacul sunase şi în această seară şi Jenny se străduia să şteargă mesajele, de parcă ar reuşi astfel să le îndepărteze şi din gîndul ei. Era furioasă pe neputinţa ei în faţa acestei specii de indivizi. Să iei la întîmplare un număr din cartea de telefon, să culegi eventual cîteva detalii despre persoana respectivă ascultînd mesajele de pe bandă, era, într-adevăr, la îndemîna oricărui laş. Vocea individului era caldă şi melodioasă, de parcă avea o plăcere perversă de a pronunţ? fiecare cuvînt vulgar, pînă la ultima silabă. După ce termină de şters lungul mesaj al maniacului, faţa iui Jenny se destinse puţin. La urma urmei, îşi spusese ea, nu se va lăsa terorizată de un imbecil ce se ascundea după un telefon! Se gîndise să-şi schimbe numărul şi să-l treacă la secret, dar, meditînd la acest subiect, îşi dăduse seama că nimic nu era mai rău pentru munca ei decît un număr de telefon secret! Şi apoi i-ar fi făcut o prea mare onoare acestui dement!

Seara, totuşi, Jenny era obsedată şi speriată de ameninţări şi verifica de două ori dacă încuiase bine uşa sau oblonul ferestrei de la camera sa. Nu mai dormea demult cu fereastra deschisă. De pe malurile lacului, era uşor să pătrunzi în mica ei grădină şi de-a dreptul Un joc ele copil să urci la etaj...

Jenny se îndreptă spre camera sa, începînd să se dezbrace. Îi plăcea ca atunci cînd se întoarce acasă, să îşi scoată hainele de zi pentru a regăsi ţinutele lejere în care se simţea bine. Pe jumătate goală, intră în baie şi se îmbrăcă cu o pereche veche de blugi prespălaţi, prea mari pentru ea; şi o cămaşă hawaiană — amintire dintr-un sejur în insule. În fine, cu un elastic, îşi strînse părul într-un coc auriu, în creştetul capului.
Cîteva clipe mai tîrziu, Jenny era în bucătărie şi se întreba ce ar putea să-şi pregătească pentru cină. Acesta era unul dintre lucrurile pe care le aprecia cel mai mult în viaţa solitară: nimeni, la ora mesei, nu-i punea întrebarea rituală: Ce mîncăm astăzi? aşteptînd apatic ca cina să fie gata! Lui Jenny îi plăcea să hotărască singură dacă îşi pregăteşte sau nu o masă adevărată şi asta la ora care-i convenea. În acea seară, frigiderul era neobişnuit de gol. Avea cîteva biftecuri tăiate în congelator, dar nu-i era destul de foame pentru a găti.

Ezită puţin, apoi se hotărî să mănînce o roşie, pe care o tăie felii, înainte de a-i adăuga cîteva picături de ulei de măsline şi de mozarella, cumpărată în ajun de la un negustor italian. Un pahar bun de vin californian înveseli această masă uşoară şi delicată. Aproape că terminase de mîncat, cînd soneria de la uşă o făcu să tresară. Era ora opt şi nu aştepta pe nimeni în seara aceea. Se întrebă cine ar putea trece să o vadă fără a-i telefona mai întîi. O străbătu un frison, amintindu-şi de maniacul de la telefon.

Se îndreptă spre uşă. În spatele perdelelor albe, noaptea era adîncă. Din nou soneria o făcu să tresară. De astă dată mai sec şi trădînd nervozitatea vizitatorului. Jenny îşi muşcă buzele: ar fi trebuit să dea drumul la radio sau la televizor, pentru a nu da impresia că e singură.

— Jenny? întrebă o voce familiară. Sînt eu, Ray!

Jenny scoase un suspin de uşurare. Totuşi, auzindu-i vocea, se emoţiona. Muncise atît de mult de la ultima întîlnire cu Ray, încît acesta îi dispăruse complet din gînduri. Deschise uşa şi, în faţa ei, apăru Ray îmbrăcat cu un costum gri care-l făcea şi mâi atrăgător. O cămaşă de un roz pal îi lumina tenul bronzat. Părul blond ondulat îi cădea peste fruntea înaltă. Arăta superb în postura unui om de afaceri zîmbitor.

— Porţi cravată acum? murmură Jenny pentru a spune ceva.

«N-ar fi trebuit niciodată să accept să-l revăd», îşi spuse în sinea ei. Şi asta doar de teamă să nu-şi trădeze tulburarea, care o cuprindea de fiecare dată cînd se afla în faţa frumosului irlandez, care-i bulversase deja viaţa.

— Voiam să plec, spuse Ray dintr-o dată. Am crezut că faci o plimbare pe malul lacului.. Altă alternativă nu mai era. De fapt, m-am întors cînd ţi-am văzut maşina în garaj... Nu m-ai văzut niciodată cu cravată? adăugă el, amintindu-şi de întrebarea ei.

— Nu, nu purtai pe vremea cînd ne vedeam, răspunse ea, coborîndu-şi privirea.

— Ştii, pentru întîlnirile mele de afaceri, mi-ar fi greu să mă lipsesc de ea. Dar îmi place să port cravată şi la marile ocazii...

Cuvintele lui Ray se pierdură în holul casei. În acea clipă, Ray ar fi dat tot ce avea mai scump pentru ca ea să-i vină în ajutor, să pună întrebarea pe care încerca, neîndemînatic, să o provoace, să înnoade dialogul, ce părea atît de greu de stabilit în acel culoar întunecos!

Jenny nu răspunse. Era prea emoţionată pentru a vorbi. Se gîndea că ar fi fost mai bine dacă l-ar fi poftit pe Ray afară şi i-ar fi închis uşa în nas. Altfel, nu garanta că nu se va arunca în braţele sale, aşa cum îşi dorea.

— Pentru mine, această seară e specială, reluă Ray, la fel de neîndemînatic. Poate că de aceea mi-am pus o cravată...

— Ce spui? întrebă Jenny, pare părea să fi căzut pe gînduri. Ah! Mergi la serata clubului de tenis. Uitasem complet că e astăzi...

— Nu te ştiam atît interesată de activităţile clubului. Nu te văd acolo niciodată, replică Ray zîmbind.

— Este adevărat, nu mâi am timp şi pentru asta.

— Şi totuşi cunoşti datele seratelor, ale turneelor..., adăugă în cele din urmă Ray; privind-o pe Jenny drept în ochi.

Tînăra femeie înţelese că fusese demascată: Ray îi descoperise mica stratagemă care i-a permis să treacă să fotografieze pasărea, fără a-l întîlni.

— Da, bîlbîi Jenny, ştii bine că fiecare membru al clubului primeşte un buletin care anunţă din timp toate activităţile.
Explicaţia sa, o simţea, nu putea convinge pe nimeni.

— De ce ţi-e frică de mine? întrebă deodată^ Ray cu voce gravă.

— Frică? repetă Jenny, surprinsă de adevărul vorbelor lui. Ce te face să crezi că mi-e frică de tine? mai adăugă, îndreptîndu-se spre salon şi invitîndu-l astfel să o urmeze.

— Ce vrei să spui? se prefăcu mirată Jenny, aşezîndu-se pe canapeaua de piele. Treceam prin cartierul tău şi am întrebat-o la telefon pe Donna dacă este posibil să fotografiez pasărea în după-amiază aceea. Mi-a răspuns că nu este nici o problemă. Iată de ce am făcut clişeele în jur de ora patru.

Vocea lui Jenny era nesigură, în ciuda aerului degajat pe care îl afişa.

— În orice caz, sînt mulţumit că ai început să lucrezi la portretul lui Beauregard, răspunse Ray, prinzîndu-i mîna în palma sa.

Jenny încercă să ignore gestul lui, dar se simţea hipnotizată de acea mîngîiere uşoară şi tandră.

După cîteva clipe de tăcere, reuşi să articuleze cîteva cuvinte:

— De cînd te interesează liniile din. palmă?

— Trebuie să mărturisesc că am destul de puţină experienţă în domeniu. Şi, totuşi, ghicesc remarcabil viitorul apropiat...

Îşi apropie mîna lui Jenny de faţă şi-continuă:

— Văd un restaurant cu farmec discret, cu lumînări în sfeşnice aurii, cu muzică plăcută... Văd un bărbat cu tine. Beţi împreună şampanie, sărbătoriţi ceva. Eşti strălucitoare!

— Aş putea să ştiu ce sărbătorim în acel restaurant? întrebă Jenny, prefăcîndu-se a nu înţelege despre ce vorbea el.

— Da, pot să-ţi spun, dar trebuie să privesc mai de aproape.
Ray îşi apropie palma ei de buze şi o sărută tandru. Simţi într-o clipă cum pulsul tinerei femei se accelerează în vena gingaşei încheieturi pe care o ţinea în continuare între degetele lui. Jenny, neştiind cum să reacţioneze, întrebă: ,

— Dar cu cine sînt eu la masă în acest restaurant? Scrie în liniile din palmă?

— Da, trebuie doar să ştii să citeşti, adăugă Ray făcînd o grimasă comică. Îl cheamă Rett... sau, mai curînd Rod... nu, nu e acesta... Se distinge destul de greu. Ei, da, acum văd clar: numele lui este Ray!

Se opri pentru a acoperi cu sărutări mîna lui Jenny. Sărutările lui tandre aprinseră în trupul ei o dorinţă sălbatică şi dorul de acest bărbat o făcu să-şi rezeme capul de spătarul canapelei, cu ochii întredeschişi. Îşi muşcă buzele pentru a. nu striga de plăcere. Era incapabilă să facă vreun gest. Nu reuşi decît să-şi lase mîna pradă buzelor lui Ray care o devora cu sărutări. După cîteva minute de mîngîieri tandre, degetele lui Jenny se aventurară în părui auriu al lui Ray, care primi acest gest ca pe o mărturisire. Era ca şi cum Jenny i-ar fi murmurat: «Nu pot rezista plăcerii pe care mi-o oferi...»

Totuşi, tînăra femeie se simţea vinovată. Era furioasă că nu poate rezista acestui bărbat, care-i făcuse deja atît de mult rău, plecînd singur într-o călătorie în jurul lumii. Îşi jurase să-i reziste, să facă portretul păsării preferare a bătrînului Graham şi să refuze să-l revadă pe frumosul irlandez blond, pe care nu-l uitase niciodată. Dar — vai! — toate eforturile ei fuseseră în zadar. Chiar după prima lor întîlnire, se surprinsese gîndindu-se la el de mai multe ori pe zi. În momentul în care se aştepta mai puţin, cutare sau cutare detaliu al vieţii curente îi aminteai de Ray care, într-o clipă, reapărea în memoria ei. Jenny pierduse bătălia şi era acum în puterea trecutului: bărbatul, pe care voia cu orice chip să-l facă să dispară din viaţa ei, era aşezat lîngă ea şi continua să-i acopere mîna şi braţul cu mîngîieri. Nu putea-să lupte cu această tandreţe pe care el i-o oferea şi care, voluptos, îi invada trupul de femeie. Se părea că timpul se oprise în acest salon care domina ţărmurile lacului. Ray şi Jenny nu spuneau nimic, dar inimile lor băteau la unison. Noaptea căzuse şi nu se auzea decît, îndepărtat, zgomotul uşor al valurilor,ce se spărgeau de pietrele ţărmului.

— Nu vreau să cinăm împreună, murmură Jenny.

Pronunţînd aceste cuvinte, tînăra femeie avu impresia că s-a trezit dintr-un somn lung. Era ca şi cum ar fi rupt vraja care o ţinea legată-de Ray, de cînd acesta îi luase mîna. Fără să aştepte răspuns, se ridică dintr-o dată şi merse pînă la fereastra ce domina apele Cenuşii ale lacului Michigan.

— Restaurantul liniştit, sfeşnicele, sfîrşitul cinei, cred că toate acestea nu mai au actualitate, pentru noi doi, reluă Jenny. Ţi-am spus că nu Vreau să privesc înapoi şi tu te porţi exact că şi cum ai vrea să reînvii trecutul...

Faţa lui Ray se umbri dintr-o dată. Era cu atît mai trist, cu cît crezuse, cu cîteva minute mai înainte, că o recucerise.

— Ai dreptate, adăugă el cu aerul celui care nu vrea să înţeleagă: Să rămînem aici. De ce să ieşim cînd ne simţim atît de bine singuri?.

— Cred că nu m-ai înţeles prea bine, replică Jenny pe un ton ferm. Într-adevăr, te-ai schimbat, Ray. Dai buzna la mine acasă, fără să mă anunţi, şi ţi se pare perfect normal să cinez cu tine. Dar nu poţi măcar o secundă să-ţi închipui că prevăzusem să fac altceva în această seară: să cinez la nişte prieteni, sau să citesc, sau să lucrez. Nu, asta nu te interesează. Vii şi hotărăşti că sînt liberă să petrec seara cu tine. Situaţia ţi-ar conveni, nu?!

— Jenny, încetează să joci acest rol ridicol de femeie libertină. Nu te prinde!

— Şi tu încetează să mai faci pe masculul autoritar, replică ea imediat. Am hotărît ca…
Jenny nu reuşi să mai termine fraza. Ray, care se apropiase pe nesimţite de ea, o luă încet în braţe şi, imediat, îşi uni buzele cu ale ei. Jenny încercă inutil să se împotrivească îmbrăţişării. Corpul lui Ray era lipit de al ei şi era destul pentru a o împiedica să lupte. Bărbatul, care însemnase cel. mai mult în viaţa ei, revenise! Nu putea spune nimic. Ray era mai seducător ca niciodată şi ea* înţelegea bine că încă îi mai aparţinea.

Sărutul lui Ray devenea din ce în ce mai tandru şi mai mîngîietor; Jenny îşi aşeză mîinile pe umerii largi ai bărbatului, lăsîndu-se în voia beţiei celor două trupuri şi a voluptăţii oferite de buzele lui Ray. Ar fi vrut să-l privească lung în ochi, apoi renunţă, reţinîndu-şi un zîmbet:

— Cred să este preferabil să ieşim să cinăm...

— Cum ;doreşti, draga, mea, răspunse Ray rîzînd.

— Durează cîteva minute să mă schimb.

— Ar trebui să îmbraci rochia roşie, cu care ai fost la serata pe care bunicul a organizat-o cînd ai împlinit douăzeci şi cinci de ani, adăugă el bucuros. -

Jenny nu răspunse nimic. Se închise în baie, îşi cuprinse faţa în mîini şi nu mai reuşi să-şi stăpînească lacrimile care îi curgeau pe obraz.
«Îmi tot spun că nu trebuie să cedez, că nu trebuie să-l mai revăd, însă el cîştigă totdeauna...», îşi zise ea ştergîndu-şi ochii. Totuşi, se machie şi se îmbrăcă cu grijă, vrînd parcă să fie şi mai frumoasă la această cină neprevăzută.

Nu ştii decît să plîngi… Jenny îşi aminti aceste cuvinte pe care i le spunea mama ei cînd era mică. Şi, totuşi, terminînd să se îmbrace, Jenny se întreba dacă aceste lacrimi de emoţie nu erau, de asemenea, lacrimi de bucurie, lacrimile unei femei îndrăgostite care îşi regăsise bărbatul, pe care nu se putea împiedica să nu-l iubească!

Cinci
Terasa-restaurantului, foarte înaltă, lăsa impresia că de acolo poţi domina apele cenuşii ale lacului Michigan. Panorama era grandioasă, chiar dacă clientela bogată care frecventa Popasul Gurmanzilor nu-i acorda nici o atenţie. Jenny luă cîteva înghiţituri de şampanie roz în timp ce Ray făcea comanda. Homar, vînat, Bordeaux, nimic nu i se părea prea somptuos pentru această cină care, în sufletul lui, trebuia să sărbătorească reîntîlnirea cu Jenny. Ea îşi lăsă privirea să rătăcească peste imensitatea lacului, unde pluteau cîteva ambarcaţiuni ale căror lumini se vedeau m depărtare.

În ciuda indiferenţei pe care o afişa, Jenny era neliniştită. Toate planurile ei de a-l refuza pe Ray fuseseră spulberate într-o clipă şi nu îşi putea ierta, nici acum că acceptase această invitaţie. Cu o oră înainte, îşi spunea că nu ar putea exista nimic pe lume care să o convingă şi acum se găsea în faţa lui, ţa această masă de restaurant. Mai mult decît atît, se simţea chiar bine, fără să ştie dacă era doar din cauza şampaniei sau din cauza bărbatului care o privea în linişte. Ray umplu din nou paharele înguste şi înalte. Privirea îi strălucea.

— Unde ai învăţat să pronunţi atît de bine; cuvintele în franceză? întrebă Jenny care îl auzise comandînd meniul chelnerului-şef.

— În călătoriile mele, m-am oprit în Franţa de mai multe ori. Mai ales în Provence, aşa că am fost nevoit să învăţ cîteva cuvinte franţuzeşti.

În jurul mesei lor, se învîrteau mai mulţi chelneri, care i se adresau lui Ray pe un ton familiar, ca şi cum prezanţa lui în acel local ar fi fost un lucru obişnuit. Obervînd acest amănunt şi, mai ales pentru că nu voia să-i lase impresia că e atît de absorbită de prezenţa lui încît nu mai vede nimic în jur, Jenny remarcă maliţioasă:
— S-ar spune că vii des să cinezi în acest restaurant.
— Da, din cînd în cînd, răspunse Ray ezitant. Îmi place priveliştea de pe terasă.
— Mă îndoiesc că vii vreodată singur, mai adăugă Jenny schiţînd un zîmbet, pare s-ar fi vrut indiferent. În adîncul sufletului ei, aştepta răspunsul ca şi cum de el ar fi depins întreaga ei viaţă.
   Dar Ray nu-i răspunse nimic: Aluzia la modul în care el îşi petrecea timpul liber în Rairpard City era evidentă. Ray nu voia să nege; în viaţa lui fuseseră destule femei, frumoasa sau mai puţin frumoase, tinere sau mai puţin tinere, unele dintre, ale dorind să prelungească ceea ce nu depăşise niciodată stadiul de aventură. Gurile rele ale micului oraş insinuau că mule dintre ele nu erau dezinteresate şi că averea imensă a familiei Graham cîntărea mult în ataşamentul pe care i-l purtau lui Ray. Şi el era conştient de faptul că aceste bîrfe nu-i erau străine lui Jenny, dar prefera să creadă că, dincolo de întrebarea ei, se ascundea puţină gelozie, nu doar curiozitate «mondenă». Descoperea cu surprindere că reputaţia lui de «tînăr şi sclipitor moştenitor, care colecţionează cuceririi» îi putea servi măcar o dată la ceva. De aceea, ezită înainte de a-i răspunde.

— Ştiu ce se spune despre mine... Unele lucruri sînt adevărate, de ce aş minţi? Doar că unele sînt exagerate...
«Desigur că va veni o zi în care voi regreta ce spun acum, îşi zise în gînd, dar, dacă nu-i sînt indiferent, Jenny nu va şti să-şi ascundă gelozia... N-a ştiut niciodată să joace teatru...» Apoi adăugă:
— Sînt multe femei pe care le-am întîlnit aici, dar, te asigur, nu a fost nimic serios. Doar flirturi, aventuri de o seară… Dragostea nu am mai întîlnit-o niciodată...
— Nu trebuie să te justifici, Ray, îl întrerupse iritată Jenny. Nu trebuie să-mi dai socoteală.
În vocea ei se distingea încordarea, semn că planul lui Ray reuşise. Faţa lui se lumină de un zîmbet.
— Ai dreptate, nu am venit aici ca să vorbim despre viaţa mea. Am vrut doar să petrec o seară plăcută cu…

Privirea lui Ray se pierdu visătoare pe întinderea lacului.
— Cu? întrebă Jenny nerăbdătoare să audă continuarea.

Ray îşi îndreptă privirea senină către ea.
— O seară plăcută cu o femeie tînără şi
 frumoasă, care înseamnă mult pentru mine.
Jenny încercă să surîdă, dar buzele îi rămaseră imobile... Voi apoi să spună ceva, dar descoperi că îşi pierduse graiul, că nu mai putea fi stăpînă pe sine însăşi. Reuşi cu greu să depăşească momentul, spunîndu-şi în gînd, cu ironie, că nimic nu putea să se potrivească mai bine cu o invitaţie într-un restaurant luxos şi intim, în acelaşi timp, cu o cină romantică, decît o declaraţie discretă şi sinceră. Şi, pentru că pe acest teren nu se simţea deloc stăpînă pe sine, schimbă subiectul.
— Munca te va obliga să reîncepi călătoriile, ca în trecut?
— Deloc. În timpul călătoriei în jurul lumii am avut grijă să aleg pentru toate filialele oameni de încredere. De acum înainte îmi voi dirija afacerile din Statele Unite. De ce întrebi? Ţi-ar conveni mai mult să plec?
Jenny îşi coborî privirea. «Într-adevăr, îşi spuse ea, nu s-a schimbat. Mereu acest amestec de farmec şi şiretenie, care-l face irezistibil... Timp de cinci ani am trăit calvarul de a nu avea nici o clipă de linişte. N-aş dori nici duşmanilor mei să trăiască aşa ceva.» Ar fi vrut să aibă puterea să-i spună toate acestea, să înceteze odată acest joc de-a şoarecele şi pisica, pe care îl jucau de cînd se întorsese Ray în oraş. Dar nu spuse nimic, ci  adăugă numai pe un ton ironic:

— Ca să fiu sinceră, mi-e greu să mi te închipui petrecînd săptămîni întregi în biroul tău din Rairoard City. Cred că te cunosc destul de bine. Iubeai prea mult aventura şi riscul pentru a rezista ispitei avioanelor de cursă lungă ce decolează zilnic din Chicago...
— N-am spus că nu voi mai pleca deloc! exclamă Ray. Voi călători ca orice om de afaceri normal; numai că sediul meu va fi definitiv aici. Sînt sigur că voi mai avea nenumărate ocazii să iau avionul, dar nu vreau ca biletele să poarte numai numele marilor oraşe bursiere ale lumii… Şi ştiu că nu voi mai pleca singur!
În acel moment, Ray ridică paharul de şampanie şi îl îndreptă încet spre buzele lui Jenny. Privirea ei îşi pierdu siguranţa şi reuşi cu greu să soarbă o înghiţitură din pahar. Să fi fost acesta secretul atmosferei intime din această sală de mese, elegant decorată? Jenny n-ar li putut să spună, dar simţea că ar fi inutil să se mai opună acestui bărbat a cărui simplă prezenţă îi făcea bine.
Corpul lui Ray degaja o forţă misterioasă care acţiona asupra ei, fără să-şi poată explica prea bine de ce , iar aburul uşor de amorţeală datorat şampaniei sporea puterea magnetică a lui Ray.

Între timp li se servise masa, Ray nu rezistă plăcerii de a-i întinde lui Jenny, în capătul furculiţei, o bucată de langustă. Buzele tinerei femei apucară delicat bucata rozie de carne, dar privirea ei rece puse capăt acestui joc, care-i trezea prea multe amintiri. Un aer de tristeţe îi umbri faţa.

— Te amuzi deseori aşa cu toate femeile pe care le aduci aici?
— De ce mă întrebi? Credeam că ştii că nimeni nu ar putea însemna în viaţa mea ce ai însemnat tu. Despre celelalte femei nu are rost să-ţi povestesc… Oricît ar conta ele pentru mine, nu aş vrea să te rănesc... Şi apoi, ţin prea mult la tine...
— Iartă-mă, răspunse Jenny care îşi regreta îndrăzneala. Într-un oraş mic ca al nostru, e greu să rămîi surd la toate bîrfele. Şi viaţa ta personală e subiectul favorit de conversaţie la toate coaforurile din tîrgul nostru.
Ray hohoti din toată inima. Profitînd de buna dispoziţie generală, Ray atinse cu piciorul, pe sub masă, piciorul lui Jenny. Un fior de plăcere străbătu tot corpul tinerei femei. Cît de senzual era acest gest care, într-un alt context, ar fi părut banal!
— Trebuie să recunosc că ai devenit un bun cunoscător al bucătăriei franceze, spuse Jenny, dorind să schimbe o conversaţie care nu ar fi avantajat-o deloc. Piciorul ei rămînea însă lipit de al lui, electrizat de această atingere care îi trezea senzaţii tulburi. Căuta cu disperare în privirea lui un semn de salvare, dar ochii lui o ţintuiau fără putere de scăpare. După cîteva clipe în care se auzea doar  respiraţia ei sacadată, Ray adăugă, mutîndu-şi privirea insistentă către buzele ei întredeschise:
— De, îmi place mîncarea franţuzească. Mai ales pentru că am descoperit că, la francezi, bucătăria nu e un simplu mod de a te hrăni, ci o adevărată artă, numai că mai savuroasă decît celelalte… Aici ospătarul este francez şi mîncărurile sale au pentru mine ceva special, care nu poate fi regăsit în meniul nici unui restaurant, chiar dacă serveşte specialităţi franţuzeşti...
Jenny îl asculta în linişte.
— Ar trebui să vii o dată cu mine în Franţa. Aş putea să-ţi arăt Parisul şi satele din Bourgogne. Am trăi împreună clipe minunate…
* * *

Cina se apropia de sfîrşit. După o  somptuoasă ruladă flambată şi după mai multe cafele, amîndoi realizară surprinşi că rămăseseră ultimii clienţi din restaurant. Fuseseră atît de absorbiţi unui de celălalt, încît nu-şi  dăduseră seama cînd trecuse timpul. Ray achită discret nota de plată, după care se ridicară. Jenny era puţin  neliniştită: cina, acest restaurant elegant, toate acestea îi lăsaseră impresia că nu s-a schimbat nimic, că nu existase acea perioadă de coşmar, că lunga absenţă a lui Ray nici nu se petrecuse măcar în realitate. Dar acum visul trebuia să se sfîrşească şi ea să-şi regăsească puterea în faţa lui Ray. Fusese frumos, aproape ca altădată, dar acum trebuia să găsească o modalitate de a-i pune capăt. «Cum se va sfîrşi?» se tot întreba ea în timp ce Ray deschidea portiera  Mercedesului.

Nici unul nu spuse nimic pe drumul spre casa lui Jenny. Motorul puternicei limuzine torcea în surdină. Pentru a rupe liniştea, Ray puse o casetă cu muzică clasică. Ajunşi în faţa casei ei, schimbară o singură privire. Ray îi luă încet mîna şi zise:
— Mulţumesc pentru această cină minunată, Jenny. Mi-a reîmprospătat atîtea amintiri fericite pe care le aveam, lungile vari în care ne regăseam pe malurile lacului…
— Eu trebuie să-ţi mulţumesc pentru această invitaţie. Restaurantul e de vis...
Cuvintele rostite de Jenny nu puteau să raducă nici pe jumătate ce simţea. Ray aştepta un semn, un singur cuvînt de-al ei pentru a o conduce pînă la uşă, dar acest semn nu venea. În ce o priveşte, Jenny simţea în profunzimile fiinţei sale o forţă care ar fi putut-o face să-i spună ceea ce dorea de fapt: «Ia-mă în braţe, Ray, şi condu-mă în camera mea.» Aceste cuvinte răsunau în mintea ei, paralizîndu-i orice gest. Numai un suspin voluptos scăpă de pe buzele sale, în timp ce cobora din maşină. Se aplecă spre geamul deschis al portierei pentru a-şi lua la revedere de la el, dar privirea lui Ray era mai elocventă decît cuvintele. Se pregăti să deschidă portiţa grădinii ce ducea către casă... Brusc, se întoarse spre maşina ce demara.

— Aşteaptă! strigă ea.
Liniştea nopţii fu sfîşiată.

— Fac o ceaşcă de ceai, nu vrei?

Foarte încet, Ray întrerupse contactul şi coborî din maşină. Cîteva clipe mai tîrziu, uşa căsuţei de lîngă lac se închidea după ei doi.

Şase
Odată intraţi în holul casei, Jenny îl luă pe Ray de mînă şi-l conduse pînă în salon. În timp ce tînăra femeie pregătea ceaiul în bucătărie, Ray avu tot timpul să observe cum este aranjată casa.
— Îmi place mult felul în care ai aranjat acest loc, zise el, privind atent mobilierul vechi, ce decora mai multe camere ale vilei.
— M-am ataşat de această casă, răspunse Jenny. Nu are nimic luxos, dar, în decursul timpului, am adus atîtea obiecte şi atîta mobilă, încît mi-ar fi foarte greu să o părăsesc acum. Şi apoi, cu meseria pe care o am, cred că este foarte important să-ţi placă la tine acasă. Mi-am amenajat un mic atelier în camera ce dă spre grădină. Dacă aş dori, aş putea să trăiesc şi să lucrez aici, fără să mai ies vreodată...

— Home sweet home! adăugă Ray, care-şi regretă imediat cuvintele.

Chipul lui Jenny se umbri sub efectul unui gînd sumbru.
— Îmi pare rău, Jenny, nu voiam... Uitasem complet că aceasta era una dintre expresiile mamei tale. Nu am vrut să te rănesc.

— Nu-i nimic, Ray. Este adevărat că m-am gîndit mult la mama decorînd această casă... Cred că i-ar fi plăcut.

Ray părea sincer, dezolat că o întristase pe Jenny, evocîndu-i mama dispărută de numai cîţiva ani. Ray luă cu blîndeţe mîna lui Jenny în a sa. Era uşurat să vadă că tînăra femeie putea astăzi vorbi despre părinţii săi, fără să izbucnească imediat în plîns, aşa cum făcea nu cu mult timp în urmă.
— Cînd călătoream în jurul lumii; primeam veşti despre tine prin-intermediul scrisorilor pe care mi te trimitea bunicul Graham; îmi povestea despre tine, despre amenajările pe care le făceai în casă. Cînd ţi-ai cumpărat această canapea fin du siècle… Îmi amintesc foarte bine că bunicul trecuse pe la tine chiar în după-amiaza în care ai primit-o, nu-i aşa?
— Ai o memorie extraordinară! exclamă Jenny uimită.
Tînăra femeie rămase pe gînduri cîteva clipe.

— Este adevărat că bunicul tău mă vizita destul de des, după plecarea ta. Mă bucura acest lucru şi îmi plăceau acele după-amiezi. Întotdeauna venea în jurul orei cinci, serveam împreună un ceai şi mîncam prăjiturile pe care nu uita niciodată să le aducă.
-— Graham îmi povestea despre momentele pe care le  petreceaţi împreună. O făcea într-un fel anume, astfel încît aveam senzaţia că sunt şi eu cu voi, în acest salon. Mărturisesc că, citindu-i scrisorile, eram adesea cuprins de un dor de ţară ce mă făcea să regret viaţa din Rairoard City şi lungile noastre plimbări de pe malul lacului…

Ray îşi adîci privirea în ochii frumoşi ai lui Jenny, care-şi lăsă, copleşită, capul pe umerii lui.
— Da, Ray... Îmi amintesc totul ca şi cum ar fi fost ieri. De cîte ori venea la mine, mi se părea că timpul se oprea. Bătrînul era de o discreţie impresionantă. Ştia că, din orgoliu doar, nu întrebam nimic de tine. Reuşea să conducă firul discuţiei atît de abil, încît de fiecare dată sfîrşea prin a menţiona ultima ta scrisoare, ultimul tău telefon… Astfel, ştiam întotdeauna unde erai, cum îţi mergea...
Ray o strînse puternic la piept. Preţ de, cîteva minute, rămaseră cu trupurile lipite unul de celălalt, incapabili să scoată vreo vorbă. Acum se regăseau, cu adevărat, pentru prima oară, după lungii ani de despărţire. Toate obstacolele dintre ei fuseseră, în sfîrşit, înlăturate. Trupurile, lor înfometate ştergeau amintirea zilelor şi nopţilor în care Jenny fusese atît de singură.
— Ştii, nu mi-a fost deloc uşor după ce ne-am despărţit. Eram singură în acest oraş, singură în această casă… Am avut mare noroc de bunicul tău! El m-a ajutat să merg înainte, să pot lupta, să încep o nouă muncă... Abia atunci am început să pictez pe sticlă…
— Ştiu, Jenny... Iartă-mă… Îmi pare rău că am lipsit atît de mult timp din viaţa ta, fără nici o explicaţie. Nu ar fi trebuit să te las singură.
* * *
Se auzi şuierînd ceainicul din bucătărie. Ray şi Jenny se priviră rîzînd. Uitaseră complet că pretextul serii fusese o ceaşcă de ceai. 
— Chiar ai chef să bei ceai la ora asta? întrebă Jenny pe un ton aluziv.
— Nu tocmai, răspunse Ray, mîngîindu-i cu blîndeţe faţa strălucitoare.
— Atunci? adăugă Jenny, lipindu-se mai mult de trupul lui viril şi ocrotitor.
Îşi înălţă capul spre el. Buzele lui le mîngîiară uşor pe ale ei. Acest sărut trezi în ea femeia, adormită de prea multă vreme.
— Strînge-mă! şopti Jenny.

Îşi amintise fără să vrea de jocurile lor din adolescenţă, cînd Ray o ducea pe malul lacului şi  se ascundeau după arbuşti, unde se sărutau pînă la căderea nopţii. Şi, cînd ajungea acasă trebuia să-şi mintă mama, de fiecare dată altfel, pentru a justifica lungile plimbări romantice pe malul apei.

Amintirea tinereţii îi reveni ca un fulger în memorie. Era ca şi cum ea şi Ray nu s-ar fi despărţit niciodată. Erau aceiaşi adolescenţi ce se iubeau pe ascuns şi care descopereau împreună dragostea.

Sărutul lui Ray, pasional şi provocator, o făcu să se  trezească la realitate. O ridică în braţele sale puternice şi o duse în camera ei. Jenny îşi ascunse faţa în răscroiala cămăşii lui. Trupul său mirosea a mirodenii şi a mosc. Gura lui Jenny mîngîia gîtul puternic al lui Ray care grăbise pasul pentru a ajunge mai repede în cameră. Pielea lui palpita în ritmul bătăilor inimii.

Cînd deschise ochii, simţi cum Ray o aşează încet pe patul acoperit cu o cuvertură fină, albă. Gesturile lui Ray erau de o blîndeţe extremă, ca şi cum povara lui era fiinţa cea mai fragilă din lume. Ray îşi desfăcu încet cravata, continuînd să o soarbă din priviri pe tînăra femeie, languros întinsă. Apoi se apropie şi făcu să alunece lent bretelele rochiei lui Jenny, care tremura. Sînii ei, superb conturaţi, tresărind sub privirea lui lacomă. Degetele lui fierbinţi explorau pielea delicată. Buzele sale se opriră apoi pe rotunjimile tari ale sînilor ei. Părea că întrega ei făptură luase foc.

— Îmi plac enorm sînii tăi! I-am adorat întotdeauna, murmuri el, cu vocea sfîşiată de emoţia reîntîlnirii trupului iubit. 
Jenny auzea totul ca prin ceaţă. Dorinţa se amestecă cu plăcerea ce i se răspîndea în întregul ei corp.

— Eşti atît de frumoasă! Atît de frumoasă Jenny…
Foşnetul moale al rochiei ce aluneca în jos, cuvintele lui tandre, respiraţia lui, parfumul trupului bărbătesc, toate o ameţiseră şi o trimiteau într-o lume demult timp uitată. Regăsea momentele de plăcere pe care, cîndva, le trăise împreună cu Ray. Deşi îşi jurase să nu mai cadă în capcana mîngîierilor lui, totuşi nu rezistase şi, în timpul cinei, îl mîngîiase. Totul fusese ca şi cînd s-ar fi năruit un castel de nisip. Nu mai era tînăra care-l iubise cu pasiune pe Ray şi care suferise cumplit în clipa în care descoperise că fusese trădată. Era doar o femeie în puterea unui bărbat fascinant. «Nu te mai gîndi! Trăieşte clipa!» îşi spuse în sinea ei, încurajîndu-se.
Desluşea în înunericul camerei silueta lui Ray, dezbrăcîndu-se cu gesturi febrile şi aruncînd hainele la întîmplare în jurul lui. Se întinse alături de ea. Degetele lui mîngîiau micul triunghi de dantelă, pe care Jenny încă îl mat purta pe trupul gol. Ea nu reuşi să-şi înăbuşe un suspin de voluptate, încurajîndu-l astfel pe Ray să continue. Devorîndu-l cu sărutări bustul superb, el smulse cu o tandră violenţă dantela, Jenny rămînînd  complet goală pe cuvertura albă şi moale a patului. Ridicîndu-se, îşi oferi gura voluptoasă buzelor lui Ray. Se sărutară lung, în timp ce degetele ei alunecau pe umerii lui.
Desprinzîndu-se din îmbrăţişarea ei, Ray se îndreptă puţin pentru a admira mai bine frumuseţea trupului ei gol.

— Ray, iubeşte-mă! Iubeşte-mă!

Vocea lui Jenny era caldă şi senzuală ca promisiunea unei plăceri infinite.

— A trecut atît de mult timp de cînd n-am mai fost împreună, murmurară buzele ei.

Un sărut îi înăbuşi cuvintele care păreau a se naşte împotriva voinţei ei.
Cele două trupuri goale se reuniră, în sfîrşit, într-o îmbrăţişare arzătoare. Totul dispăruse în jurul lor, nu mai erau decît ei doi, contopiţi într-o singură fiinţă. Jenny suspină fericită. Era ca şi cum acest bărbat, care altădată o părăsise, ar fi vrut să-i ofere acum cele mai rare voluptăţi, plăcerea cea mai profundă. Buzele, mîinile, întregul lui corp, vibrau, părînd a fi mişcate de o putere  supranaturală şi instinctivă. Jenny se oferea fără nici o rezervă. Orice rezistenţă, chiar şi ultima urmă de pudoare dispăruse.

Jenny scoase un ţipăt de plăcere cînd o pătrunse. Ray era fermecat de frumuseţea corpului ei abandonat mîngîierilor lui.
— O, Ray! Ray! suspină Jenny.
Un geamăt de plăcere o împiedică să continue. Picioarele ei se încolăciră în jurul taliei lui, invitîndu-l să-i exploreze şi mai adînc intimitatea. Trupurile lor erau mistuite de flăcările plăcerii.
Se regăsiră amîndoi în clipa supremă a extazului. Strigătul înăbuşit al lui Ray era  mărturisirea tulburătoare a unui bărbat care, voluntar, abandonase armele pentru a-i oferi numai tandreţe...
Rămaseră îndelung întinşi unul lîngă celălalt, în timp ce respiraţiile lor îşi regăseau ritmul firesc.

După un lung moment de tăcere, Ray ridică uşor capul şi spuse:
— Jenny, ar trebui să fixăm o dată...

— O dată? Ce vrei să spui?
— M-am întors la tine pentru că vreau să fii soţia mea.
Jenny rămase înmărmurită. După dulcea şi neaşteptata linişte a dragostei, cererea lui în căsătorie o luă prin surprindere. Se aşeză pe pat şi îşi cuprinse graţios pieptul cu braţele.

— Nu poate fi vorbă de căsătorie între noi, răspunse Jenny pe un tort categoric.

— Avem timp, replică Ray. Nu te voi lăsa să mai pleci de lîngă mine. Şi după seara astă minunată... Jenny, am trăit cu tine momente pe care nu le-am trăit niciodată cu nici o altă femeie.

Jenny începu să-şi maseze tîmplele. De le întoarcerea lui Ray în Rairoard City, evenimentele, se succedaseră prea rapid.

— Iartă-mă, Ray, spuse ea cu glas scăzut. Sînt zăpăcită de tot ce se întîmplă, dar…
— Nu-ţi fă probleme! Acelaşi lucru mi se întîmplă şi mie, dar un lucru îmi este clar: te iubesc şi ştiu că şi tu mă iubeşti.
Spunînd acestea, Ray se aplecă spre ea şi îi acoperi trupul cu sărutări fierbinţi şi mîngîieri. Jenny trebuia să recunoască: se simţea bine lîngă acest bărbat care-i oferea tandreţe, linişte şi siguranţă.
— Un singur lucru contează, Jenny, murmură Ray. Noi doi aparţinem unui celuilalt. Prin ceea ce am trăit împreună, Jenny.
* * *

Noi, acest cuvînt rostit de atîtea ori de Ray cu o seară înainte, o obseda încă, nelăsînd-o să lucreze ca de obicei. Nu reuşea să se concentreze asupra unui desen, ce trebuia terminat în cursul acelei dimineţi. Îi revenea mereu în memorie vocea lui Ray rostind acel straniu noi. Îşi dădu seama că altceva o speria: căsătoria. Nu se simţea încă pregătită pentru viaţa în doi.

Ray fusese sincer cu ea. Voia să o revadă în unica perspectivă a mariajului. Deşi o incomoda evoluţia relaţiilor dintre ei, acceptase totuşi invitaţia la restaurant. Ultima lor noapte de dragoste, minunată, reînviase trecutul şi îl reintrodusese pe Ray în viaţa ei. Singurul bărbat din viaţa ei.
* * *

În acea zi, Jenny lucrase puţin. În timp ce-şi lua micul dejun, îşi aminti, fără să vrea, de telefoanele maniacului care o hărţuia de zile întregi. Realiză că, de cîteva zile, încetaseră. Şi, deşi nu existase noapte fără un astfel de  apel telefonic, în timpul serii şi nopţii petrecute cu Ray, telefonul maniacului nu o deranjase deloc.
«Oare mă spionează într-atît încît ştie cînd sunt singură şi cînd nu?» se întrebă speriată Jenny. O deranja ideea de a se şti pîndită sau supravegheată.

Şapte

Ray închise nervos telefonul, înjurînd printre dinţi. Formase pentru a zecea oară numărul de telefon al lui Jenny şi tot fără succes: linia era în continuare ocupată În cele din urmă, Ray trebui să înfrunte indiferenţa robotului telefonic. Pe birou, fotografia bunicului său cu o faţă zîmbitoare.
— Nu-i nimic nostim, spuse nervos Ray, adresîndu-se bătrînului. N-ai avut niciodată de furcă cu un telefon care refuza să te lase să vorbeşti cu femeia iubită? Chiar tu spuneai că strămoşii noştri erau mai fericiţi fără toată aparatura asta modernă... Cînd voiau să vorbească cu cineva, săreau pe cal sau mergeau, pur şi simplu, pînă la el.
Chiar în acea clipă, uşa biroului se deschise. Uimită, Donna, secretara lui, îşi privea patronul, nevenindu-i să creadă. Înnebunise?!

«Poate că are dreptate», îşi spuse Ray, înţelegînd după figura ei ceea ce gîndea. «Mă lupt cu un telefon, vorbesc cu o fotografie. Şi toate astea pentru că sînt îndrăgostit de o femeie pe care am reîntîlnit-o de cîteva zile...»

— Ai obţinut informaţiile pe care ţi le-am cerut? întrebă el, încercînd el să fie serios.

— Desigur, domnule Johnson, răspunse Donna, schiţînd un zîmbet. Am obţinut orarele pe care le doreaţi. Le voi trece în agenda dumneavoastră. Vi s-a confirmat şi rezervarea la zborul pe care doriţi să-l faceţi.
— Ai anunţat-o pe Melanie?
— Da, bagajele dumneavoastră sînt gata. S-a gîndit să vă pună în valiză şi o loţiune împotriva pişcăturilor de insecte…
Ray zîmbi. Chiar şi după atîta timp, Melanie tot nu încetase să-l considere un copil. După  moartea mamei lui, Ray se apropiase şi mai mult de această guvernantă, care devenise încetul ca încetul sufletul casei Johnson, pe care nu o mai părăsise. 
— Ce mă voi face fără Melanie şi fără tine, Donna? o întrebă el, ghicind după îmbujorarea ei că nu putea decît să fie flatată de comparaţia cu Melanie.

— Domnul Johnson, Larry Hartman a sosit.

— A, da, uitasem complet de el! Pofteşte-l să intre!

Şi, pentru că Donna continua să-l privească fără să facă nici un gest, adăugă:

— S-a întîmplat ceva?

Auzind numele bărbatului care aştepta afară, Donna se tulbură. Reuşi să îngaime:
— Dar e un tip seducător, nu-i aşa?
Donna oftă şi făcu semn din cap că da, se înroşi şi ieşi grăbită. Ray izbucni în rîs şi-l strigă din urmă.
— Din cîte ştiu eu, Larry nu e logodit, nici căsătorit şi nici nu are vreo prietenă!
Ultima replică a lui Ray o făcu pe Donna să alerge şi mai repede.
— Ai o secretară nouă? întrebă. Larry, chiar înainte de a-l saluta pe Ray care izbucni din nou în rîs.
— E superbă! adăugă Larry. Nu ştii, e măritată?
— Nu, dragul mau, nu e nici măritată, nici logodită şi nici nu are vreun prieten, răspunse Ray, pe care situaţia îl amuza grozav.
— Bătrîne Ray, ne cunoaştem de atîţia ani...
— Te pregăteşti să-mi ceri ceva!

— Da, reluă Larry. Ai avea ceva împotrivă ca eu să-ţi invit secretara la cină?
— Dar deloc, bătrîne, faci ce vrei. Eşti băiat mare de acum. S-au dus timpurile cînd eram noi tineri. Îmi aminteşti de mama ta care, cînd a descoperit că eram cu  un an mai mare decît tine, îmi făcea întotdeauna mii de recomandări înainte de a pleca împreună la şcoală. Trebuia să-ţi aduc aminte să-ţi mănînci sandwich-ul, în pauza mare, să te oblig să-ţi pui un pulover la ieşirea din piscină... Ce vremuri... Dar astăzi, gata! Poţi să mănînci cît vrei, să te îmbraci sau nu cînd ieşi din apă, să o inviţi sau nu pe Donna la cină!

— Donna? O cheamă Donna? întrebă Larry din ce în ce mai nerăbdător. Ştiam eu că pot conta pe tine, frate!

— Nu trebuia cumva să ne întîlnim pentru a discuta cîte ceva şi despre o afacere? întrebă Ray puţin batjocoritor.

— Da; da. sigur... Am auzit că merge foarte prost la puţul din insula Ruggins.

— Sînt la curent şi am da gînd să plec imediat acolo. Trebuie să studiez problema la faţa locului. În actele pe care le-am primit, scrie că materialele cu care se lucrează acolo nu sînt compatibile, aşa încît muncitorii aşteaptă alte echipamente şi fiecare zi de întîrziere mă costă o avere. Pe deasupra, şeful de şantier vrea să-şi dea demisia. Pe tipul ăsta îl cunosc de vreo zece ani. Dacă vrea să plece înseamnă că totul merge rău, pentru că te pot asigura că  a văzut situaţii disperate de cînd lucrează la puţurile noastre de extracţie! 
— Dar nu înţeleg, Ray! De vreme ce ai negociat lucrările de foraj cu o societate de specialitate, de ce vrei să mai mergi acolo personal?
— Ştii bine cum se întîmplă... Aş putea să cer indemnizaţii de întîrziere firmei cu care am făcut contractul; dar, de regulă, povestea se încheie la tribunal. Trec ani de zile, în care plăteşti o groază de avocaţi, înainte de a atinge primul dolar de despăgubire! Aşa că prefer să merg la faţa locului să văd ce se întîmplă şi încerc să rezolv problema înainte de a căpăta proporţii îngrijorătoare.

— Poate că ai dreptate, zise Larry. Dar hai să vorbim şi despre casa ta! Aş vrea să disputăm cîteva detalii...
După întâlnirea cu Jenny, Ray îl căutase pe vechiul său prieten Larry, care conducea una dintre cele mai mari antreprize de construcţii din regiune. Îi comandase construcţia unei case. Înainte de a pleca în jurul lumii, la căderea serii, avea obiceiul să se plimbe cu Jenny pe marginea lacului. Ore în şir vorbeau despre viitor, despre viaţa lor în comun, despre copiii pe care îi vor avea şi despre călătoriile pe care le vor face împreună. Visau să trăiască într-o casă concepută şi proiectată chiar de ei. Seri de-a rîndul nu se puteau hotărî asupra terenului sau asupra dimensiunilor terasei. Fiecare colţ de casă era minuţios analizat şi devenea subiect de interminabile discuţii.
   Cînd o revăzuse pe Jenny, îşi amintise şi de acest vis al tinereţii lor. Nu ezitase prea mult. În cîteva ore, se hotărîse să comande construirea casei, pe care o refăcuse din amintire. Îl sunase imediat pe Larry. 
— Ştii, biroul meii n-a lucrat niciodată atît de repede pentru un client, declară Larry, desfăcînd sulurile mari de hîrtie albastră.
— Îţi mulţumesc, Larry, ştiam eu că pot conta pe un vechi prieten.
Larry descrise rapid viitoarea construcţie, concepută pe mai multe nivele. Camerele erau spaţioase, cu ferestre mari, ca să poată pătrunde cît mai multă lumină în ele.  Aproape întreaga casă era din lemn şi avea o terasă largă exact aşa cum şi-o visase Jenny. Casa visurilor lor lua pe hîrtie o aparenţă de realitate.

— Ray?

Vocea prietenului îl trezi din vis.
— Scuză-mă, mă furaseră amintirile...

După ce mai puseră la punct cîteva probleme, Larry îşi strînse schiţele şi se pregăti să plece. La uşă se opri să adauge:
— Încă un lucru: ce-ai spune ca ferestrele de la dormitor să fie din sticlă decorată?

Chipul lui Ray se lumină.
— Ideea mi-a venit după ce am discutat cu persoana care se ocupă de interioare, reluă Larry. Dar cred că vom pune întîi geamuri obişnuite, ca să-i lăsăm timp şi lui Jenny să conceapă un proiect înainte de finisarea casei.

— Jenny nu ştie nimic despre proiectul meu, răspunse Ray cu un aer conspirator.
— Nu te înţeleg… Vrei să construieşti o casă pentru femeia pe care o iubeşti şi nu-i spui nimic?

— Îţi voi explica mai tîrziu, îi zise Ray. Dar stai puţin; am o idee: vei comanda vitralii de la Jenny, spunîndu-i că un client te-a rugat să apelezi la ea. Nimeni nu te poate obliga să spui numele clientului…
— Vrei deci să oferi casa ca în filmele epocii de aur a Hollywoodului? Ceva de genul: «Vino! Să facem o plimbare  cu maşina. — Oh! Ce casă frumoasă! — Uite cheile! Am cumpărat-o pentru noi doi...» Romantică treabă! Mă rog, sînt convins că ai motivele tale. Îi voi vorbi despre un client new-yorkez excentric, care nu ar fi vrut să se mute cu nici un chip decît într-o casă terminată. Ştiu să fiu convingător dacă vreau!
— Mulţumesc, Larry... Ştii că de cînd am regăsit-o pe Jenny, simt că sînt un alt om. Pe aceea, aş vrea să realizez visul nostru. Dacă va accepta apoi să se căsătorească cu mine sau nu, e mai puţin important. Te şi uimeşte cît de iraţional te poate face iubirea.
— Salut, bătrîne, te las!

Uşa se închise în urma lui. Ray rămase multă vreme la birou, gînditor. Trecuseră două săptămîni de la noaptea petrecută împreună cu Jenny. De atunci, mai cinaseră de cîteva ori împreună, dar Jenny păruse complet absentă, ca şi cum ar fi fost preocupată de altceva. Descoperea cu surprinde că, de fapt, Jenny se schimbase, se maturizase. Aproape devenise o altă femeie, care îl atrăgea şi mai mult. Trebuia însă să lupte cu nerăbdarea lui, care ar fi putut să strice totul.
Vocea secretarei prin interfon îl făcu să tresară
— Domnule Johnson, avionul dumneavoastră decolează în cincizeci de minute.
— Mulţumesc, Donna, urc să-mi iau, bagajele.

Înainte de a ieşi din birou, mai formă o dată numărul lui Jenny. Declicul robotului telefonic se auzi din nou. În sfîrşit, se hotărî să lase un mesaj. Explică pe scurt motivele acestei neaşteptate călătorii. Încerca să rostească nişte cuvinte tandre, dar îşi aminti că le-ar spune unui robot şi, se răzgîndi. Aşeză cu tristeţe receptorul în furcă. Fără să-şi dea seama de ce, simţea că, în ciuda aparenţelor, Jenny nu mai era la fel de îndrăgostită.

* * *

Întorcîndu-se acasă, după o zi întreagă petrecută în magazinele din zonă care-i vindeau obiectele, Jenny apăsă pe clapeta robotului telefonic. Mesajele se succedau, întrerupte de lungi semnale sonore. Auzind vocea tristă a lui Ray, privirea i se umbri. Dacă nu ar fi fost aglomeraţia de pe autostradă, ar fi ajuns la timp ca să-i ureze călătorie plăcută. Avea impresia că, preţ de cîteva secunde, a fost acolo, lîngă ea.

După ce ascultă mesajul încă o dată, se ridică şi începu să facă ordine prin cameră, trăgînd doar cu urechea, distrată, la vocile, ce se succedau pe bandă.

Deodată, în salon se auzi timbrul sinistru ar bărbatului  care nu înceta să o sune de cîtva timp.

O lungă listă de înjurături, amestecate cu ameninţări şi obscenităţi se revărsă din difuzor. Jenny se aruncă asupra aparatului, încercînd să oprească această voce care îi îngheţa sîngele în vine.
Se apucă să şteargă toată banda avînd grijă să păstreze, totuşi, mesajul lui Ray, ca să-l poată asculta încă o dată, mai tîrziu.

«Ce întîmplare! telefoanele astea încep imediat ce Ray se îndepărtează puţin», gîndi ea. Sentimentul că a fost din nou spionată o îngheţă. Odată cu căderea serii, se grăbi să tragă jaluzelele. Lacrimile i se furişau pe sub pleoape şi i se rostogoleau uşor pe obraz. Deci nebunul ăsta nu-i va da pace niciodată! În fiecare-seară în care nu a ieşit, a primit astfel de telefoane, de preferinţă între trei şi şase dimineaţa. La început a încercat să-i vorbească pentru a-l descuraja, dar nu a făcut altceva decît să-l înverşuneze şi mai tare. Nu-i mai rămînea altceva de făcut decît să-şi decupleze telefonul, pentru a încerca — pe cît posibil — să doarmă restul nopţi. De cînd începuseră telefoanele, nici nu mai reuşea să doarmă liniştită.

«Trebuie să-i spun lui Ray», îşi zise ridicînd capul. Ajunsese la capătul puterilor. Munca devenise din ce în ce mai obositoare, relaţia ei cu Ray o preocupa tot mai mult, iar nebunul acesta se servea de telefon ca de o armă, ca să o facă să cedeze.
Evitase pînă acum să-i vorbească lui Ray, despre aceste telefoane, pentru că i se părea că şi-ar pierde astfel independenţa. În schimb, anunţase poliţia, care o sfătuise să-şi schimbe numărul de telefon sau să renunţe la el pentru, o vreme… Ori aşa ceva nu se putea, deoarece primea majoritatea comenzilor, prin intermediul telefonului şi îi era aproape imposibil să-şi anunţe vechii clienţi, cît şi pe cei noi, că îşi schimbase numărul.

Stînd singură în casă, se simţea părăsită. Vocea  necunoscutului de la telefon îşi atinsese scopul: îi scosese în evidenţă singurătatea. Iar Ray era atît de departe! Nu lăsase nici măcar un număr de telefon de la hotelul la care intenţiona să stea.

Încercă să mai lucreze ceva. Se încăpăţînase să lupte inutil cu un nebun care refuză să abandoneze, la rîndul lui, lupta. Cuprinsă de furie, îşi refuza plăcerea de a deconecta apăratul. La primul ţîrîit, smulse receptorul şi îl trînti imediat ce auzi vocea necunoscutului, care devenea din ce în ce mai stridentă, pe măsură ce timpul se scurgea în noapte. După miezul nopţii, telefonul rămase tăcut mai bine de o oră. Jenny ezita. Ar fi vrut să se odihnească, dar se hotărî să-şi continue lucrul. Îşi pregăti o cană mare de cafea.

Cam pe la ora trei apelurile au, reînceput, cu o frecvenţă de aproximativ un sfert de oră. Pe la ora cinci, maniacul se hotărî să renunţe şi să se culce. La rîndul ei, Jenny se aruncă în pat şi adormi instantaneu, în ciuda cafelei pe care o băuse.

La ora zece sună ceasul. După cîteva ore de somn, Jenny se simţea mai odihnită. Trase draperiile şi ridică storurile care ascundeau un cer mohorît şi întunecat. Buletinul meteo anunţa furtună deasupra Marilor Lacuri. Depresiunea, atmosferică urma să atingă Rairoard City în numai cîteva ore, sau poate o zi, sau două... Vremea urîtă îi întărea în mod ciudat impresia de izolare de care se simţea cuprinsă. Pentru a scăpa de aceste gînduri lugubre, hotărî că cel mai bun remediu ar fi să facă un duş.
Ziua trecu fără vreun incident notabil, iar următoarea se dovedi de-a dreptul excelentă, mai ales pentru afacerile sale, reuşind să facă rost de o serie de comenzi importante. Printre ele, se număra şi cea a unui oarecare Larry Hartman, care construia o vilă luxoasă pentru un new- yorkez excentric, ce dorea motive picturale pe sticla geamurilor anumitor camere. Aşa încît, porni cu spor la treabă. «Iată ce a mai bună metodă de a-mi lua gîndul de la Ray, care e departe şi îmi lipseşte atît de mult!» îşi spunea în timp ce-şi aranja planşele.
Pentru a evita să fie deranjată de telefoanele maniacului, cuplă robotul telefonic.

* * *

Furtuna anunţată la buletinul meteo se declanşă în a treia seară de la plecarea lui Ray. Un vînt puternic se izbea cu furie de jaluzele, ameninţînd să smulgă ţiglele de pe acoperiş. Ca să uite de vremea de afară şi ca să-şi poată găsi dispoziţia necesară lucrului, Jenny se hotărî să asculte Wagner. În timp ce muzica invada interiorul, se îndreptă spre planşa unde erau adunate fragmentele de sticlă, care aveau să constituie portretul lui Beauregard. Brusc, o pană de curent făcu să se oprească atît muzica, cît şi curentul. După o clipă de panică, încercă să traverseze atelierul pe pipăite, pentru a ajunge la bucătărie.
Reuşi să găsească, într-un sertar, un pachet de luminări vechi. Dar atmosfera fantastică creată de flacăra luminării i se păru chiar mai înfricoşătoare decît întunericul. Se hotărî să se întoarcă în atelier, în speranţa că lumina stranie a lumînării îi va da sugestii noi, în ce priveşte armoniile de culori ale vitraliilor sale.

De abia se aşeză la masa de lucru, că auzi soneria telefonului. «E Ray, sigur e el!» îşi spuse, dar îşi aminti apoi de sinistrul ei interlocutor. Ezită cîteva clipe. La al zecelea apel înţelese, în sfîrşit, cu cine avea de a face. Se hotărî să-l înfrunte şi de această dată, gîndind că e singura modalitate de a-şi întrînge frica.
— Îi auzi? întrebă aceeaşi voce ascuţită. Îi auzi? Liliecii... Jenny Brynn, auzi liliecii şuierînd pe acoperişul casei tale şi în pomii din grădină?
Se auzi un declic, semn că, de la capătul celălalt se închisese, Jenny tremura de groază, murmurînd continuu vorbele maniacului:
— Liliecii... Liliecii...

Cuvintele acestea îi amintiseră de o seară la fel de sinistră din copilăria ei. Atunci o întrebase pe mama ei de ce liliecii şuierau atît de tare pe acoperiş. Nu mai ştia de unde-i venise ideea că liliecii ar putea să şuiere, dar, de atunci, în mintea ei, aceste animale au rămas legate de toate spaimele copilăriei. În acel moment o paralizase o idee: de unde ştia acest bolnav povestea aceasta? Păli. De la moartea mamei sale, o singură persoană mai cunoştea frica ei de aceste animale, de noapte... Numai unei singure persoane îi povestise Jenny acest episod din copilărie...
Opt

Părăsind aeroportul, Ray năvăli într-un taxi şi-i dădu şoferului adresa lui Jenny. Ar fi fost mai bine dacă ar fi sunat-o înainte, să o prevină, dar nu mai avea răbdare. De la ora zece seara, cînd aterizase avionul său, avea un singur gînd: să o revadă pe Jenny şi să o strîngă în braţe. Fusese nevoit să plece. Problemele şantierului se aranjaseră între timp, după cîteva zile de muncă intensă, dar nu ştia cum va reacţiona ea. Se putea ca plecarea lui precipitată să fi complicat şi mai mult relaţiile sale cu Jenny.
Fasciculul luminos al farurilor Mercedesului mătura şirul de mesteceni plantaţi de-a lungul drumului, care ducea la casa unde locuia Jenny. Maşina opri în faţa caisei. Înăuntru licărea lumina, semn că era acasă şi că nu se culcase încă. Ray ţîşni prin portiera deschisă a maşinii.
* * *
Cînd auzi huruitul unui motor de maşină, oprită în faţa casei, Jenny tresări. Era foarte absorbită de tabloul la care lucra, era foarte tîrziu şi nu aştepta pe nimeni. Se îndreptă cu gesturi maşinale spre bucătărie, dar nu reuşi să găsească nici măcar cuţitul de bucătărie pe care îl folosea dimineaţa la tăiatul pîinii. Agăţă din mers o tigaie şi se postă în spatele uşii de la intrare.
Pietrişul aleii scîrţîi sub paşii apăsaţi ai bărbatului ce se apropia. Jenny se aşteptă să fie maniacul ce o chinuia la telefon de atîtea zile. Apelase la poliţie, dar nu se rezolvase nimic. Ameninţările nebunului deveniseră din în ce mai insistente. Comisarul o vizitase de cîteva ori, dar nu reuşise să facă mare lucru. Înregistrase unul din mesaje, pentru a-i şti timbrul vocii şi-i promisese că va cere unei maşini de patrulare să treacă regulat prin faţa casei, verificînd dacă totul este în ordine.
«Şi dacă este maşina poliţiei?» se întrebă Jenny, strîngînd tigaia în mîini cu mai multă putere. Dacă ar fi fost poliţia, ar fi observat lumina albastră a girofarului. În timp ce paşii continuau să se apropie, maşina părea să se îndepărteze. «Sînt mai mulţi!» îşi spuse cu groază. Regretă că nu avea la îndemînă o armă adevărată şi nu doar o simplă tigaie de bucătărie care, pe deasupra, îi mai şi tremura în mînă. Paşii se auziră urcînd treptele de lemn de la intrare. Urmară trei bătăi scurte în uşă. Jenny înmărmuri. Făcu un gest aproape nebunesc: lipită de zid şi tremurînd toată, trase de clanţa uşii cu brutalitate şi o deschise larg, astfel încît să o poată acoperi în întregime, asemenea unui scut.

Ray păşi în holul de la intrare, extrem de surprins să nu vadă pe nimeni în prag.

— Jenny? întrebă el cu o voce ce trăda îngrijorarea.

Jenny scăpă tigaia, ce căzu pe podea cu zgomot. Tînăra femeie se aruncă disperată în braţete lui Ray şi izbucni în lacrimi.
— Ce ai? întrebă, el cu un aer îngrijorat.
Jenny tremura, de parcă toată tensiunea acumulată în suflet de la plecarea lui Ray, ar fi izbucnit dintr-o dată, făcînd-o să se ghemuiască în braţele lui. Frica, durerea şi grijile se risipiră ca prin minune, odată cu regăsirea bărbatului iubit.
— Cam de cînd deschizi tu uşile cu tigaia în mînă? întrebă Ray, dîndu-şi seamă că se întîmplase ceva!
Chipul lui Jenny se lumină cu un surîs, ce apăru ca o rază de soare pe obrazul ei înlăcrimat.

— Am vrut să-mi fac două ochiuri înainte de culcare, răsti Jenny autoironizîndu-se.

— Deci, am avut noroc că n-am primit lovitura de graţie, cu tigaia, în creştetul capului! Bănuiesc că asta intenţionai, nu? replică Ray Zîmbind.

O luă apoi pe Jenny de mînă şi o conduse în salon.

— Vino! Vreau să-mi povesteşti tot.. Te simt încordată şi obosită... Deci, ce s-a întîmplat?

— O, Ray, dacă ai şti...

* * *

Jenny îi povesti de nebun şi de apelurile anonime, de vocea lui ascuţită şi înfiorătoare. Îi vorbi şi despre îndîrjirea cu care o hărţuia telefonic din zori şi pînă în noapte. Ray o ascultă fără să spună nici un cuvînt. Muşchii maxilarelor i se încordau spasmodic, semn al furiei ce-l încerca împotriva celui ce îndrăznise să o ameninţe pe femeia pe care el, Ray Johnson, o iubea cu pasiune.

— De ce nu mi-ai spus pînă acum, Jenny? o întrebă el mustrător.
— N-aş fi vrut să te implic şi pe tine... Doream să ies singură din toată povestea asta grotescă. Dar, după ce ai plecat, nebunul şi-a dat seama că am rămas singură şi şi-a îndesit apelurile. În afară de murdăriile zilnice pe care mi le spunea de obicei, o dată a adăugat cu vocea lui libidinoasă: Într-o zi te voi avea, vei fi a mea! A fost îngrozitor! Iar, în seara în care a izbucnit furtuna, mi-a vorbit de lilieci… Ştii, liliecii din copilărie de care îmi era totdeauna atît de teamă… M-a îngrozit... De unde putea el să ştie toate astea?

— Jenny, uită-te în ochii mei şi răspunde-mi sincer: ţi-a trecut vreodată prin minte că eu aş putea fi amestecat în vreun fel în toată porcăria asta? Spune-mi, asta gîndeai în momentul în care ameninţările se repetau tot mai des după ce eu plecam?
— Nu, Ray, niciodată nu m-am gîndit la aşa ceva! replică ea, minţînd însă foarte prost.
Cu lacrimile curgîndu-i şiroaie pe faţă, Jenny se agăţă de gîtul lui, murmurînd:

— Sînt atît de fericită că te-ai întors! Aş vrea să nu mai pleci niciodată!
— Nu, draga mea, nu te vor mai părăsi niciodată, răspunse Ray, strîngînd-o puternic la piept. Jenny, eşti epuizată, trebuie să te odihneşti! Ca să-ţi spun drept, şi pe mine m-a obosit cumplit călătoria asta... Mergem la culcare, bine?
Buzele lui Ray le atinseră uşor pe ale ei. Ea se abandonă în braţele lui, într-un sărut fierbinte şi tandru. Valurile dorinţei estompau, încetul cu încetul, frica ce se lăsase în sufletul ei. 
Buzele lui alunecară spre umeri, într-o apăsare din ce în ce mai posesivă. Ray se lăsă încet în genunchi, trăgînd-o odată cu el. Mîinile lui alunecară peste spatele ei, peste şolduri şi îi mîngîiară dosul pulpelor pe care le desfăcu încet, ridicînd-o spre el. Picioarele ei îl înconjurară mijlocul şi el alunecă în adăpostul fierbinte al coapselor ei.

— Nu trebuie să-ţi mai fie teamă de nimic, şopti uşor Ray. Sunt aici, lîngă tine.
— Te ştiu lîngă mine şi aproape că nici nu mă mai simt obosită, răspunse Jenny cu timiditate.

Ray zîmbi, descheindu-i nasturii cămăşii unul cîte unul.
— E drept că sînt şase zile de cînd am plecat dar...

Scoase un strigăt înăbuşit de bucurie cînd îi atinse cu palmele sînii. Degetele ei i se încleştară în păr; cînd el îi găsi sînul şi începu să-l maseze. Îşi trecu buzele peste el, apoi deschise încet gura, pînă cînd simţi că trupul ei se arcuieşte mai mult spre el şi îi cuprinse sînul cu buzele.

O presiune dulce în coapse şi în pîntece o făcu pe Jenny să prindă curaj. Cu gesturi febrile îi desfăcu cămaşa, lipindu-se şi mai mult de pielea lui caldă care se înfioră. Buzele lui deveniseră mai lacome şi mîngîierile mai apăsate.

În acel moment, farurile unui automobil măturară pereţii salonului. Ray o simţi pe Jenny încordîndu-se în braţele sale şi spuse cu multă hotărîre în glas:
— Vreau să văd!
Jenny nu mai avu timp să-l reţină. Luă cu un gest maşinal tigaia din locul în care, căzuse şi îşi încheie în grabă nasturii de la cămaşă.

— Tu eşti, Ray? întrebă vocea din spatele uşii. Sînt eu, Terry. Voiam să verific dacă totul este în regulă la domnişoara Brynn.

Ray se relaxă şi deschise larg uşa poliţistului pe care-l cunoştea încă din clasa primară.
— Bună seara, Ray, reluă ofiţerul, strîngîndu-i mîna călduros. Jenny Brynn ne-a atras atenţia acum cîteva zile, că un maniac o deranjează la telefon din ce în ce mai des. În general, aceşti tipi dezechilibraţi sînt inofensivi, dar, casa fiind izolată, prefer să trec din cînd în cînd...
— Mulţumesc, Terry. Din cîte am înţeles, tipul nu acţionează decît atunci cînd este singură acasă. Eu rămîn aici, aşa că poţi renunţa la rondurile din noaptea aceasta…
— O.K., Ray, noapte bună! Noapte bună, domnişoară Brynn! adăugă ofiţerul zărindu-i chipul în pragul uşii.

— Îţi mulţumesc încă o dată pentru grija ta faţă de Jenny, adăugă Ray înainte de a închide uşa.

Întorcîndu-se cu faţa la Jenny, Ray se amuză vâzînd că îşi reluase obiectul de bucătărie. I-o luă din mîimi şi o aşeză pe comoda din vestibul. Apoi o conduse în cameră.
— Nu vrei să-ţi prepar ceva cald înainte de culcare? Întrebă el, mîngîind-o uşor pe păr. Poate, o ceaşcă bună de ceai? sugeră în continuare, în timp ce o săruta pe gît, ca pentru a-i reaminti unde rămăseseră cînd venise ofiţerul de la poliţie.
— Prefer o ceaşcă cu cacao, răspunse Jenny cu un zîmbet în colţul buzelor, semn că înţelesese imediat aluzia.
— Se face. Mă întorc imediat, răspunse Ray îndreptîndu-se spre bucătărie.
Îl auzi apoi din dormitor cum se chinuia să găsească, pe rafturile din dulap, ciocolata şi zahărul pudră...

— Pe a doua etajeră de lîngă frigider! strigă Jenny de pe coridor.
— Am găsit!
Jenny îmbrăcă o cămaşă de noapte roz, transparentă, ce se asorta cu mătasea fină, de aceiaşi culoare a aşternutului. Nu-i stătea în caracter să pună la cale un astfel de program de seducţie, dar, în seara aceea, dorinţa de a-i fi pe plac lui Ray era mai puternică decît oricînd.

Cînd el intră în cameră, era cît p e ce să scape platoul. Îl tulbură trupul gol al femeii, abia voalat de uşoara ţesătură de mătase.

— Mă surprinde frumuseţea ta de parcă te-aş vedea acum pentru prima oară, şopti bărbatul, în timp pe aşeza cu grijă platoul pe noptieră.

Ray se întinse lîngă ea. Mîna sa începu să mîngîie trupul înfierbîntat al femeii.

— Mi-ai lipsit atît de mult, şopti ea, cu vocea răguşită de dorinţă. Te iubesc atît de mult…

«Atunci să ne căsătorim!» ar fi vrut Ray să-i răspundă, dar nu o făcu. Mai mult decît să vorbească, dorea ca, în acele clipe, să se bucure de superbul trup care i se oferea.

Printr-o mişcare bruscă, se ridică şi începu să se dezbrace sub privirile arzătoare ale femeii. Cămaşa îi rămăsese descheiată şi o scoase cu o mişcare rapidă a umerilor. Cît timp fusese plecat pe şantier, se bronzase, astfel încît muşchii săi prinseseră o tenta arămie, care sporea şi mai mult impresia de forţă pe care trupul său o degaja. Jenny îi urmărea lacomă fiecare mişcare. Întinse o mînă să-l atingă. I se părea că masculinitatea lui îi pătrunde prin vîrful degetelor, îi umple venele şi îşi găseşte ţinta în părţile feminine ale trupului ei. Sfîrcurile i se întăriră şi între coapse simţi o durere surdă.
— Ador să te văd privindu-mă aşa, murmură Ray.
Cureaua şuieră prin cataramele pantalonilor. În clipa imediat următoare, rămase gol în faţa femeii, ce respira din ce în ce mai agitată. Dorinţa de a-l avea era irezistibilă.
Ray se-întinse lîngă ea şi începu să desfacă şiretul de mătase, care strîngea în jurul trupului ei voalul mătăsoş al cămăşii de noapte. Corpul, încă ascuns, începu să tremure atunci cînd ţesătura delicată îi alunecă pînă la şolduri, descoperind un piept satinat. Buzele fierbinţi şi neobosite ale bărbatului sărutau insistent sînii rotunzi al femeii ce se oferea acum întreagă.

Tulburată, Jenny retrăi momentul apariţiei lui Ray în acea seara. Exact acum o oră era singură şi teribil de îngrozită şi iată că o singură apariţie, cea a bărbatului iubit, schimbase totul. Trăia momente de dragoste de neuitat. Trăia o plăcere atît de violentă, încît îşi smulse ea însăşi ultimele voaluri care o mai ascundeau privirii. Avea o dorinţă nebună să strige, să-l roage să o iubească aşa cum o făcuse întîia oară, în seara cînd îşi dăduseră întîlnire pe malul lacului.
Ray o descoperise pe Jenny care i se oferise goală, în tufele de ferigă. În seara asta vreau să ne iubim cu adevărat! Spusese acele cuvinte cu o uşoară notă de stîngăcie care o tulburase. I-a îmbrăţişat trupul cu tandreţe şi astfel au descoperit, împreună, plăcerile dragostei, legănaţi de clipocitul uşor al valurilor de pe lacul, ce se întindea la numai cîţiva paşi de culcuşul lor pe iarbă.

Iar acum, Ray îşi lipise palma de mijlocul ei, alunecînd leneşă spre căldura umedă a feminităţii ei. O acoperi încet cu corpul lui, în aşa fel încît să nu o sufoce. Picioarele ei se frecau de coapsele lui tari. Trupul ei era străbătut de spasme. Mîngîind ritmic, Ray făcu cunoştinţă cu cele mai îndepărtate bogăţii ale ei, cu cele mai adînci mistere, ale feminităţii ei.

Cînd Ray o pătrunse cu ardoarea dorinţei sale violente, femeia lăsă să-i scape un geamăt de plăcere. Degetele i se înfipseră în carnea umerilor săi puternici.

— Te iubesc, te iubesc atît de mult, murmură femeia cuprinsă de extaz.

Voluptatea fusese atît de intensă, încît o lumină aurie iluminase subit chipurile celor doi îndrăgostiţi.
Îmbătată de iubirea ce i se dăruise, Jenny adormi doar după cîteva clipe.

Ray însă nu adormise imediat. Se gîndea la toate acele nopţi pe care Jenny le petrecuse singură în acea casă, supusă ameninţărilor şi obscenilor proferate la adresa ei de către acel maniac.
«De ce nu mi-a spus pînă acum?.» se întreba descumpănit de atitudinea mîndră şi independentă a femeii. În acel moment, trupul adormit se întoarse spre el, iar buzele întredeschise îi atinseră pielea.

Îl obseda gîndul că avea de-a face cu două persoane, diferite, ascunse în acelaşi corp: una era sălbatică şi gata de atac imediat ce-şi simţea ameninţată libertatea, iar cealaltă era îndrăgostită, visînd la un bărbat tandru, afectuos. Cea de-a doua se oferea fără reţinere intenselor voluptăţi ale iubirii, pe cînd cealaltă nu ar fi predat armele atît de uşor nicicînd. Probabil această Jenny refuzase să-i încredinţeze secretul luptei ce o ducea cu apelurile anonime.
«Cum voi reuşi oare să împac aceste două femei?» se întreba Ray, în timp de somnul îl cuprindea încetul cu încetul.

Nouă

Se făcuse aproape ora prînzului, cînd Jenny îşi termină duşul şi se îndreptă spre bucătărie. Cu părul încă ud, îmbrăca un halat din bumbac alb, care-i punea în evidenţă tenul bronzat. Se simţea extraordinar, de parcă noaptea de iubire petrecută cu Roy ar fi purificat-o şi ar fi întinerit-o. Era mulţumită şi bucuroasă că poate trăi din plin acea frumoasă zi de primăvară.

Ray era deja în bucătărie. Se trezise devreme şi se strecurase din pat foarte uşor ca să nu o trezească. Ieşise să alerge pe malul lacului aşa cum făcea în fiecare dimineaţă de cînd revenise în Rairoard City. Tocmai se întorsese şi începu să pregătească micul dejun. Cînd Jenny îşi făcu apariţia în pragul uşii, el unsese cu unt o duzină de felii de pîine prăjită. 
— Ce faci, Ray, prepari tartine pentru o întreagă colonie de vacanţă? Nu vom reuşi să mîncăm niciodată toată cantitatea asta! spuse femeia căscînd graţios.

—- Dragă Jenny, crezi că putem savura ceea ce obişnuieşti tu să serveşti la micul dejum? Replică Ray pe un ton uşor ironic.
— Ca să fiu sinceră, nu cred, deoarece nu obişnuiesc să mănînc dimineaţa, în special cînd sînt singură.

— Exact ceea ce bănuiam. Şi dacă mă gîndesc mai bine, aş fi în stare să pariez că la fel procedezi şi cu masa de prînz. Ai o foarte defectuoasă igienă de viaţă, Jenny!

Femeia îi răspunse printr-o grimasă. Era adevărat, nu acorda o importanţă prea mare meselor. I se întîmplase destul de des să nu-şi întrerupă lucrul decît atunci cînd o migrenă teribilă îi atrăgea atenţia că nu mîncase nimic în ziua aceea.

— Asta nu m-ar fi împiedicat să îţi prepar, totuşi, nişte cornuleţe grozave… Bineînţeles, dacă m-aş fi trezit mai devreme...

— A, da! îmi amintesc de cornurile tale glazurate... M-ai servit odată... Nu erau prea reuşite, dar, oricum, intenţia contează! adăugă Ray zîmbind. Apropo, ţi s-a întîmplat vreodată să găteşti ceva care să nu aibă glazură?

— Nu crezi că e puţin cam matinal, ca să fiu aşezată pe banca acuzaţilor? E drept, am o adevărată pasiune pentru glazuri, pentru că îmi lasă timp ca să mă ocup şi de alte treburi, de munca mea, de exemplu. Însă, dacă vei continua să-mi faci reproşuri, vei reuşi să realizezi şi ce fel de nevastă aş fi!
Jenny fusese destul de isteaţă ca să întoarcă situaţia şi să orienteze discuţia pe un făgaş care să-i permită să preia ofensiva. Ca pentru a-şi anunţa interlocutorul că primul armistiţiu luase sfîrşit, Jenny muşcă cu poftă dintr-o primă felie de pîine prăjită acoperită din belşug cu dulceaţă de fragi.
— Nu te-ai gîndit niciodată, adorabilă Jenny, că un soţ s-ar putea ocupa de tine fără ca tu să fii obligată, la rîndul tăi să te ocupi de el?
— Iată-ne şi aici! replică ea. Doar ţi-am spus, Ray, nu  am nevoie de nimeni. Eşti un bărbat minunat, dar asta nu-ţi rezervă nici un drept asupra mea. Îmi place să trăiesc singură...
— Îţi plac şi nopţile de groază, în singurătate, chinuită de un dezechilibrat psihic hotărît să  îţi otrăvească viaţa?!

Tonul lui Ray devenise caustic. Ar fi vrut să continue, dar nu mai adăugă nimic văzînd paloarea care se aşternuse pe chipul ei. Deschise frigiderul şi îşi luă un iaurt de fructe.
— Ce poftă de mîncare ai! exclamă Jenny, încercînd să schimbe vorba. E o adevărată plăcere să te vadă omul mîncînd! Mi se cam face foame...

— Revenind la ce-ţi spuneam... Nu îţi ofer decît două soluţii: ori accepţi să mă mut aici cu tine, ori te muţi la mine.

Jenny îşi reprimă cu greutate o explozie de mînie. După cîteva clipe, răspunse pe un ton sec care se voia fără replică:
— Ray, am petrecut împreună o noapte minunată: De ce vrei să strici totul?

— Ca să fiu sincer, aş prefera să te muţi tu la mine, continuă Ray, cu aerul unui om pare nu a auzit nimic.
— Din cîte ştiu eu, casa nu e numai a ta. Aparţine, în aceeaşi măsură, şi surorii tale, care nu pierde ocazia de a se instala acolo în fiecare iarnă.
   Ray zîmbi. El se gîndise la o cu totul altă locuinţă: casa visurilor lui, construită pentru femeia iubită.
— Ştii şi tu că e o casă imensă şi pe jumătate nelocuită. Ţi-ai putea instala atelierul în camera albastră de la primul etaj, iar dormitorul — în camera de oaspeţi.
Oftînd, Jenny înţelese că nu era uşor să-l contrazică: îşi mai turnă puţină cafea, privind spre lacul din spatele casei. Soarele pătrundea cu generozitate prin fereastra deschisă.
— Tu ai deschis fereastra? întreba Jenny. 
Ray aprobă cu o singură mişcare a capului.
— E grozav! Adevărul e că în ultimele două săptămîni nu am avut curajul să stau cu ferestrele deschise.
În clipa aceea, realiză cît de fericită putea să o facă o dimineaţă de primăvară alături de un bărbat minunat…
Se priviră cîteva clipe, fără să îşi spună nimic. Ray întinse mîna peste masă ca să-i mîngîie cu tandreţe degetele. Apoi se ridică şi o luă în braţe, ducînd-o pe terasă. Degetele ei se strecurară pe sub cămaşa lui, dar, după un sărut lung, Ray se opri şi o privi în ochi:
— Jenny, trebuie să te hotărăşti acum. 
Dar ea continua să îl sărute pe gît
— Lasă-mă să te sărut! Iubesc mirosul tău. E ciudat cît de bine ţi se potriveşte mirosul pielii... Cum poţi să-mi refuzi mîngîerile, cînd ştiu bine că altădată tînjeai după ele?

— Jenny, nu fi crudă! Trebuie să stăm de vorbă!
Jenny se lipi şi mai mult de el.

— Dacă te încăpăţînezi să continui, mă sileşti să fac apel la duşul rece ca să te calmezi? 
Jenny scoase un ţipăt, izbucnind în rîs.

— Nu, nu vreau duş rece! Urăsc duşurile reci! Oricît de cald ar fi afară, tot duşuri fierbinţi fac! Prefer, deci, să stăm de vorbă!
— Şi vei sta liniştită? întrebă Ray cu un aer amuzat. Fără săruturi, fără mîngîieri, da?

— Promit!

Jenny îşi rezemă spatele de genunchii strînşi ai bărbatului, care se întinsese la soare.

— Despre ce vrei sa vorbim?
Dar, după chipul ei, era clar că nu avea nici un chef de conversaţie.
— Să începem cu motivele care te-au determinat să-mi ascunzi atît de mult timp povestea cu apelurile anonime.
Jenny, cu ochii închişi, îşi ridicase capul spre soare.
— Nu ştiam cum ai să reacţionezi... Şi am avut dreptate, insişti fără rost să mă mut la tine sau să te muţi la mine! Ori eu nu sînt pregătită încă pentru nici una din alternative.

— Eşti sigură că nu te-ai gîndit nici o clipă că eu aş putea fi corespondentul tău anonim? Întrebă Ray cu îngrijorare.

— Nu te-aş putea minţi niciodată, Ray… E adevărat că, în timpul acelei oribile nopţi, atunci cînd mi-a vorbit despre lilieci, am fost foarte tulburată. Nici acum nu ştiu cum a putut afla acest detaliu. Dar sînt sigură că un om atît de drept şi de sincer ca tine nu ar face niciodată asemenea murdării.

— Am un chef nebun să chem cîţiva specialişti ca să cerceteze casa cu atenţie. Nu aş prea surprins dacă ar găsi cîteva microfoane…
— Microfoane?! repetă Jenny.
— Cum îţi explici altfel faptul că te deranjează numai cînd rămîi singură? Uite, noaptea trecută am venit aici cu un taxi. Deci, nimic nu-mi putea trăda prezenţa. Sau, poate, nebunul acesta dispune de un post de observaţie de unde poate supraveghea, minut cu minut, tot ce se întîmplă în casă şi împrejurul ei... Sau, prin nu ştiu ce sistem, ascultă tot ce se vorbeşte în casă... Deocamdată nu ştiu, dar voi afla în curînd.
— Dar toate verificările ar putea costa o avere, Ray! N-aş vrea…
— Mă voi ocupa eu. Cunosc pe cineva care ar putea să mă ajute.

— Îţi voi rambursa totul...
— Nici nu se pune problema! Dar să revenim la lilieci... Cine mai ştie despre această poveste, în afară de mine?

— Fratele meu, Michael... Dar, sînt sigură, nu ar putea să-mi facă atîta rău... E adevărat, a trecut prin perioade dificile, dar nu ar face rău nici unei muşte... E un băiat bun. S-a schimbat mult, să ştii.
— Nu mă gîndeam neapărat la el, dar ar fi posibil să fi povestit întîmplarea unui amic de-al lui… Doar ştii şi tu cu ce fel de indivizi se încurcase într-o vreme...
'

— Te înşeli, Ray! E imposibil ca Michael să fie implicat, chiar şi indirect, într-o asemenea afacere. S-a schimbat foarte mult şi asta datorită bunicului tău...

— Ceea ce nu l-a împiedicat să facă o mulţime de prostii...

— Era tînăr, continuă Jenny pe un ton cît se poate de convingător, îngrijorată de faptul că Ray îl bănuia pe fratele ei.
Încercă să schimbe subiectul discuţiei:

— Bunicul tău a fost întotdeauna alături de noi. L-am iubit ca pe un tată... Cînd a murit, şi eu şi Michael ne-am simţit pentru a doua oară orfani...

— Şi mie îmi lipseşte foarte mult, adăugă Ray. Dar eu îl simt tot timpul lîngă mine... Încă mai păstrez pe birou fotografia lui, din care mă priveşte binevoitor şi, totuşi, sever...

Soarele se înălţa din ce în ce mai mult, răspîndind o căldură binefăcătoare.

— Ce program ai azi? întrebă brusc Ray.

Vreau să mă apuc de lucru pentru o comandă. Ai auzit cumva de un tip Larry Hartman?

Ray păru că se gîndeşte cîteva clipe.

— Da, e un vechi prieten pe care nu l-am mai văzut demult. Am fost colegi la şcoală. Mi se pare, că lucrează în construcţii... E cazul să fiu gelos?
— Din cauza lui? Nu, în nici un caz, răspunse Jenny rîzînd. E adevărat că e un bărbat frumos, dar nu avem decît relaţii pur profesionale. Un client de-al lui a auzit de mine şi vrea să-i prezint un proiect pentru ferestrele din dormitor. E un new-yorkez destul de bogat... Îşi construieşte o casă... S-ar părea că doreşte vitralii care să reia vechi motive celtice.

— Nimic mai simplu pentru tine, doar ai făcut atîtea studii în domeniu.
— Exact. Mîine mă întîlnesc cu el, ca să vedem ce se poate face.

Ray reuşi cu greu să-şi ascundă satisfacţia: Ideea lui fusese bună, dar entuziasmul lui Jenny îi spunea, că se va strădui să fie ceva, într-adevăr, deosebit. «Ce surprinsă va fi cînd va afla că vitraliile sînt pentru camera ei!» îşi spuse în gînd, în timp ce îi mîngîia părul.
— Bine. Atunci vin cu tine să-ţi iei cîteva lucruri. Restul le vom transporta mai tîrziu. E cel mai bine aşa, continuă Ray, fără să o întrebe dacă e de acord sau nu să se mute.
— Numai o clipă! Nu crezi că te cam grăbeşti?

— Jenny, nu te mai lăsa rugată! Te vei simţi foarte bine la mine!
— Adevărata problemă e că nu ştiu dacă vreau cu adevărat să trăiesc cu tine... Tocmai mă obişnuisem cu singurătatea...
— Nu ai fost mereu singură, răspunse Ray. Chiar dacă eram plecat, ştiam tot ce se întîmplă cu tine... Bunicul mi-a scris că timp de mai multe luni...

— E adevărat, Ray. Nu am nici un motiv să-ţi ascund ce a fost... Am locuit cu un bărbat... cu care eram logodită... Credeam că îl iubesc cu adevărat... Pe urmă, viaţa ne-a despărţit...
— Îl regreţi? întrebă Ray cu îngrijorare în glas.

— Nu. Aşa a fost să fie... Nu eram pregătiţi unul pentru celălalt. În schimb, m-am convins că nu sînt făcută să-mi împart viaţa cu un bărbat

— Nu trebuie să-ţi fie teamă, îi spuse Ray îmbrăţişînd-o tandru. M-am întors pentru că ştiam că eşti singură. Bătrînul Graham m-a făcut să înţeleg că trebuie să mă întorc la tine. Avea dreptate. Nu vreau, să-ţi vorbesc din nou despre căsătorie... Îţi propun doar o experienţă: vino să trăieşti o vreme cu mine şi vom vedea noi... după aceea. E o locuinţă imensă. Mult prea mare pentru mine şi Melanie. Vei avea camera ta şi un atelier în care să poţi lucra liniştită.
Jenny încă ezita. Oferta lui Ray era tentantă. Ar fi avut ocazia să se obişnuiască unul cu celălalt şi, în acelaşi timp, şi-ar fi păstrat amîndoi independenţa. Şi apoi se înţelegea bine cu Melanie, care părea să tină foarte mult la ea.
— Bine, ai cîştigat, murmură Jenny după cîteva clipe de gîndire.
— În sfîrşit, o veste bună! exclamă Ray. Vei vedea, va fi mult mai bine decît îţi închipui. De fapt, nu vom trăi împreună, ci doar sub acelaşi acoperiş. E o nuanţă importantă!
— Încep să recunosc reaua ta credinţă! izbucni Jenny în rîs, luîndu-l de gît.
Rămaseră mult timp îmbrăţişaţi, sub căldura plăcută a razelor soarelui de primăvară.

* * *

Imediat cum află vestea instalării lui Jenny la domeniu, Melanie nu mai avu o clipă da răgaz. Nimic nu putea fi prea frumos pentru noua sosită. Guvernanta urcă şi coborî de nenumărata ori treptele maiestuoasei locuinţe, pînă cînd totul fu pregătit. Cînd Jenny apăru, Melanie se repezi să o îmbrăţişeze, spunîndu-i apoi, în timp ce o privea cu ochi critic:

— Păreţi obosită, domnişoară Jenny!
— Evident, dacă nu mănîncă nimic! completă Ray.

Ar fi vrut ca Melanie să se ocupe de Jenny ca de el însuşi. Şi cea mai bună modalitate de a realiza acest lucru era permanenta referire la firava ei constituţie. Rezultatul nu se lăsă prea mult aşteptat:
— Toate acestea se vor schimba acum. Voi avea eu grijă ca, în numai cîteva săptămîni, să fiţi din nou în formă.

Bătrîna doamnă luă mîna fetei în a sa şi îi zîmbi.
— Sînt atît de fericită că veţi locui... o vreme la noi. Aţi stat prea mult timp singură, în căsuţa de pe malul lacului, expusă la tot felul de… ameninţări ale unor dezaxaţi.
În acel moment, sosi şi camionul cu lucrurile ei: biroul şi planşa de desen.
— Uitaţi, v-au sosişi lucrurile! Să le spuneţi oamenilor unde să le punem, bine?
— Sper că nu v-am deranjat prea tare, monopolizînd camera albastră şi transformînd-o în atelier…, se îngrijoră Jenny, mai mult din politeţe.

— Nicidecum! răspunse veselă Metanie. Camera nu a mai fost locuită de multă vreme. Înainte era folosită de un bătrîn prieten al lui Graham, un general în retragere, care venea să ne viziteze în aceeaşi perioadă a fiecărui an. Era un original! Refuza de fiecare dată să vină cu avionul şi parcurgea tot drumul, din Louisiana, cu trenul. Vă  închipuiţi ce călătorie! Îi plăcea în mod deosebit această cameră, pentru simplul motiv că mobilierul îi amintea de Sudul lui iubit. Bătrînul Marthley, dragul de el! suspină guvernanta. Era un om original, dar atît de caraghios! A murit cu doar cîteva luni înainte de Graham. Dar să mergem să vorbim cu muncitorii... Îi cunosc eu pe băieţii ăştia, dacă nu le dai directive exacte, îţi îngrămădesc totul într-un colţ şi te lasă apoi să te descurci cu dezordinea!
Odată plecat camionul, Melanie o invită pe Jenny să servească o ceaşcă de ceai în salonul cu ieşire la peluză. Ray se retrăsese în birou, unde dicta Donnei cîteva scrisori urgenta.
Jenny se simţea acolo ca la ea acasă şi asta se datora în special lui Melanie. Se simţea nemaipomenit de bine în compania acestei femei cumsecade şi liniştitoare...
— Cum doriţi ceaiul: cu sau fără lapte? întrebă bătrîna doamnă ce oficia totul în stilul marii tradiţii engleze.

— Simplu, mulţumesc. Dar, te rog, Melanie, spune-mi pe nume!
Femeia nu răspunse nimic, dar pe chip i se întrezări un surîs. De la fereastra salonului, priveliştea se desfăşura în toată splendoarea ei, către vasta grădină, impecabil întreţinută sub autoritatea doamnei Melanie.

— Mama lui Ray trebuie să sosească şi ea? întrebă Jenny cu o uşoară ezitare în glas.
— Nu cred să avem ocazia de a o revedea în iarna aceasta. A fost puternic afectată de moartea tatălui ei şi bănuiesc că, cel puţin pentru o perioadă, va ezita să viziteze aceste locuri... I-ar putea, trezi atîtea amintiri… S-a recăsătorit acum doi ani cu Steven, un băiat foarte simpatic care a ajutat-o mult să depăşească perioada de doliu. Cred că s-au decis să călătorească în Europa...

— Îmi amintesc că lunile ce-au urmat morţii tatălui meu au fost îngrozitoare. Mi se părea de-a dreptul imposibil să mai pot înfrunta viaţa. Fratele meu, Michael, a fost mai afectat decît mine şi a făcut nişte prostii care l-ar fi putut costa foarte scump. A avut însă noroc de bunicul lui Ray. A fost ceva extraordinar, pentru mine şi fratele meu. Aveam pe cineva pe care ne puteam baza, cineva căruia să-i vorbim, atunci cînd totul devenea insuportabil.

— Bătrînul Graham nu a fost chiar un sfînt, cum nici nepotul său nu este. Dar eu, care am cunoscut trei generaţii din familia asta, trebuie să recunosc că au totuşi ceva deosebit faţă de alţii. Nu ştiu dacă asta ţine de sîngele irlandez care le curge în vene, dar au un nu ştiu ce…
Jenny o privea pe Melanie cu un aer uşor amuzat.

— Nu te lua după vorbele mele, Jenny. Să ştii că eu nu i-am cedat vreodată, cu toate că era un bărbat frumos. Nu spun că n-ar fi încercai să o seducă pe acea mică bonă care eram eu atunci, dar eram prea serioasă şi venisem de la ţară cu capul plin de sfaturile mamei!
Melanie părea emoţionată de propria evocare a unui trecut atît de îndepărtat. Jenny nu reuşea însă să-şi alunge gîndul. Probabil că bătrîna doamnă Melanie avusese întotdeauna sentimente tandre pentru bătrînul Graham. Bineînţeles, nu ar fi recunoscut pentru nimic în lume,  dar felul în care vorbi despre el, modul în care îi pronunţa numele îi trăda afecţiunea ce încă i-o purta. Era ca şi cum Melanie, cu o infinită discreţie, ar fi vrut s-o facă să înţeleagă că nu trebuie să aştepte prea mult, că trebuie să trăiască şi să se bucure de toate ocaziile pe care viaţa i le oferea. Jenny şi Melanie tăifăsuiseră astfel pînă după-amiază.

Deşi Ray nu fusese amintit deloc în discuţia lor, nu lipsise nici o secundă din sufletul tinerei femei. Simţea că urma să se întîmple ceva şi nu ştia ce. De parcă, pentru întîia oară, începea să creadă în iubirea ce i-o purta. Trebuia să mă întorc pentru tine ca să te regăsesc! Deci Ray nu încetase nici o clipă să o iubească. Împărtăşiseră încă din adolescenţă o minunată poveste de dragoste care adormise pentru câţiva ani. Însă nu murise. Renăştea  astăzi mai arzătoare ca niciodată, împotriva timpului şi a absenţei.
Într-o singură după-amiază, uitase cu desăvîrşire lungile săptâmîni de singurătate şi izolare din căsuţa ei de pe malul lacului. Apelurile anonime, nopţile de veghe, deşteptările agasate după orele de nesomn, toate acestea părea foarte departe. Îşi dorea să înceapă o nouă viaţă alături de Ray.

Cînd, la sfîrşitul zilei, Ray coborî din biroul său, le găsi pe cele două femei în bucătărie, pregătind o imensă prăjitură cu căpşuni. Curios, el îşi băgă degetele în toate castroanele cu aluat.

— Îţi interzic să mănînci înainte de a fi totul gata! protestă Jenny.
Cum Ray insista, ea se prefăcu a-l lovi cu polonicul de lemn peste degete. Apărîndu-se, Ray o prinse de mîini, astfel încît Jenny se trezi în braţele sale. Melanie îi privea cu bucurie, în timp ce supraveghea prăjitura ce mocnea înăbuşit într-un colţ al cuptorului.

Zece
Jenny lucra foarte bine în camera albastră a lui Graham, unde-i amenajase Ray atelierul. De fiecare dată cînd el urca să o vadă, aducea cîte un fotoliu, o lampă sau un bibelou oarecare, ca şi cum ar fi dorit cu orice preţ ca ea să se simtă bine î acea casă pe care o cunoştea de altfel foarte bine, de mult timp, dar în care nu locuise niciodată.

Aşezată la planşa de desen, Jenny făcea ultimele retuşuri la proiectul consacrat lui Beauregard, pasărea bunicului Graham. Analiză, pentru ultima oară, culorile la lumina zilei; era foarte mulţumită de munca sa.

— În momentul în care Ray intră în cameră. Jenny tocmai îşi curăţa pensulele. După o îmbrăţişare tandră, bărbatul, observă cele trei picuri.
— Dar sînt trei portrete diferite ale aceleiaşi

— Desigur, sînt studiile pentru pictura pe sticlă pe care ai comandat-o; tocmai voiam să e rog să urci ca să îţi cer părerea... Alege proiectul care îţi place mai mult ca să pot începe lucrul pe suportul definitiv. Şi să nu uiţi faptul că, pe sticlă, culorile sînt mult mai pronunţate decît acestea!
— Serios, Jenny, mi se pare că exagerezi! exclamă Ray, prefăcîndu-se mînios. Mi-ai interzis să arunc măcar o privire le ceea ce făceai şi iată că acum îmi ceri să mă hotărăsc în numai cîteva clipe asupra cutărui sau cutărui proiect!

— Nici un client nu are voie să-mi calce pragul atelierului atît timp cît încă măi lucrez la un proiect. Te poţi considera norocos că ai avut ocazia să intri aici de cîteva ori...
— Dar eu nu sînt un client oarecare, şopti Ray, în timp ce depunea un sărut pe ceafa ei.
— Încetează cu bufoneria şi spune-mi care schiţă o preferi!
Ray analiză cu atenţie cele trei desene.

— E incredibil cît de bine ai reuşit să transformi această păsărică, obişnuită în fond, într-o adevărată operă de artă! Îmi place albastrul penelor, iar privirea acesteia e de-a dreptul superbă.
Jenny terminase de curăţat pensulele cu oare lucrase.
— Unul singur, nu ai voie să alegi decît unul singur! Se alintă femeia.
După cîteva minute de examinare, Ray se dădu bătut.
— Nu, pur şi simplu nu sînt în stare să aleg... Tu ce părere ai?

— Ray, tu ai făcut această comandă, tu eşti cel care trebuie să hotărăşti…
Ray se îndepărtă cu cîţiva paşi pentru a putea admira mai bine desenele.
— Primul îmi place pentru desen, ai doilea — pentru densitatea culorilor; iar cel de-al treilea desene sugestive...
— Ray, eşti incorigibil! exclamă Jenny;. Comandă aceasta este foarte serioasă, clientul a văzut motivele celtice pe care le-am realizat şi ar dori să insist asupra acestor teme de inspiraţie istorică...
— Ai văzut şantierul? întrebă deodată Ray, dorind mai mult ca niciodată să afle părerea femeii asupra viitoarei lor locuinţe.
— Nu, încă nu am reuşit să văd lucrările care, de altfel, sînt de-abia la început; cred că n-au turnat decît fundaţiile! În schimb, am studiat îndelung planurile casei...

Jenny se opri şi căzu pe gînduri.

— Ei, şi? insistă Ray…

— Ei bine, e o locuinţă magnifică şi e situată într-un cadru de-a dreptul fermecător, în vecinătatea pădurii.
Jenny se opri din nou. «Probabil că a uitat de visele noastre din adolescenţă!» îşi spuse. În timp ce se uita la planurile casei care semăna atît de mult cu locuinţa lor imaginară; avusese un mic şoc, de parcă ar fi cunoscut deja locuinţa. «Şi toate astea pentru un new-yorkez bogat, care vine aici pentru două săptămîni pe an. Ce risipă!» concluzionă ea în gînd.
— Dar nu mi-ai spus dacă ţi-a plăcut locuinţa?

— Seamănă cu o casă de vis, de parcă ar fi scoasă dintr-o revistă, răspunse evaziv.
Ray se hotărî să se oprească: nu ar fi vrut să-i trezească bănuielile.

* * *

La asfinţitul soarelui, casa rămăsese tăcută. Ray înlănţui trupul zvelt al femeii, iar buzele lor se uniră într-un sărut fierbinte. Nu era îmbrăcată decît cu o uşoară bluză de bumbac. Degetele bărbatului alunecară pe sînii rotunzi ai femeii. Suspină de plăcere, în timp ce-l trăgea spre canapeaua ce se afla în dreptul ferestrei.

— Ştii, Jenny, nu ne va ajunge o viaţă ca să gustăm din toate plăcerile de care încă nu am avut parte.
— Şi care ar fi acestea? întrebă Jenny, prefăcîndu-se intrigată.
— Păi, de exemplu, încă nu am făcut niciodată dragoste sub duş... sau pe canapeaua din noul tău atelier... Bunicul meu avea o vorbă: «Fiule, să nu laşi pe mîine ceea ce poţi face astăzi!»
— Ray, n-ai pic de ruşine! răspunse Jenny cu un hobot de rîs.

— Mîna îi alunecă în deschizătura cămăşii bărbatului, în timp ce-i şoptea la ureche:
— Şi Melanie? Şi Dianal?
— Melanie e plecată să ia masa la bătrîna doamnă Crumble. Nu o vom mai vedea pînă diseară, la ora unsprezece... Diana termină lucrul în jurul orei patru şi jumătate! Sîntem deci, absolut singuri, adăugă Ray cu un aer conspirativ. Eşti în mîinile mele… la bine şi la rău.

În loc de răspuns, Jenny îl dezbrăcă de cămaşă cu o mişcare rapidă. Ray se întinse lîngă ea, pe sofa. Corpul ei catifelat se electriză la atingerea trupului înfierbîntat al bărbatului. Cît de fericit era că reuşise să o aducă pe Jenny în locuinţa lui! O strîngea în braţe ca şi cînd n-ar mai fi vrut să-i mai dea drumul vreodată; îl încerca o poftă teribilă de a se pierde cu totul în acest trup alungit. Jenny întredeschise ochii fi îi aruncă o privire plină de iubire. Se împlineau trei săptămîni de cînd se mutase la domeniu. Ray o regăsea aici în fiecare seară şi se iubeau pînă aproape de revărsatul zorilor. Se înfruptau din voluptate şi tandreţe cu lăcomie. Jenny îi mîngîia chipul cu privirea şi îi şoptea:
— Îţi aminteşti de seara în care un taxi te-a adus la mine, după ce te-ai întors dintr-o călătorie de afaceri? În seara aceea mi-ai cerut din nou...
— Să ne căsătorim, adăugă Ray.

— Ei bine, vreau să spun că în seara aceea, aveam un chef teribil să spun da. Nu ştiu ce m-a împiedicat să o fac; după trei săptămîni petrecute în această casă, trei săptămîni minunate, eu sînt cea care vreau să îţi spun: aş vrea să ne căsătorim, dacă vrei şi tu!
Lui Ray i se tăiase respiraţia. Nu mai ştia ce să facă, ce să spună. Închise ochii, îmbrăţişă corpul zvelt al femeii şi îl strînse cu putere, lipindu-l de a-l lui, într-o încercare de a trece unul în celălalt doar prin simpla atingere. Era foarte emoţionat, iar privirea îi era încărcată de o mare tandreţe.

— Te iubesc, Ray. Vreau să fiu soţia ta, şopti, Jenny, tremurînd de dorinţă.
Ray îşi trecu degetele prin părul strălucitor al femeii, de-a lungul spatelui ei bronzat. Continuînd să o mîngîie, o penetră cu blîndeţe; tînăra femeie nu-şi putu reţine un ţipăt de bucurie. Era în totalitate sclava plăcerii pe oare i-o procura bărbatul, într-un ritm ameţitor.

Nu-şi spuneau nici un cuvînt; privirile, corpurile lipite unul de celălalt, spuneau mai mult decît ar fi putut exprima cuvintele. Înainte de clipa supremă a extazului, schimbară o privire care era mai frumoasă decît orice declaraţie de dragoste. Cînd reveniră, în sfîrşit, la realitate, aveau impresia că tocmai s-au întors dintr-o lungă călătorie făcută pe plaje sublime şi necunoscute, orbiţi de plăcerea împărtăşită.
Ray se ridică uşor pe marginea patului, continuînd să mîngîie părul femeii.

— Orice s-ar întîmpla, draga mea, oricare ar fi evenimentele pe care ni le rezervă viitorul, nu vei uita niciodată aceste clipe de fericire trăite împreună. Se vor întipări pe veci în memoria mea ca fiind cele care ne-au unit cu adevărat...

— Ray, suspină femeia, te iubesc! Te iubesc atît de mult şi uneori mă îngrozesc la gîndul că aş putea să te pierd!
— Nu te voi părăsi niciodată, Jenny, ştii foarte bine, răspunse Ray cu un aer liniştitor.
Un surîs îi lumină atunci faţa.

— Numai că nu-ţi pot jura ca o încărcătură de explozibil nu mă va doborî sau nu-mi va cădea în cap o vază cu flori...

Jenny îl privea cu un aer amuzat.

— Prefer să nu mă gîndesc la ce e mai rău. Fă-mi, te rog, un serviciu: aranjează în aşa fel încît să nu explodezi şi tu o dată cu dinamita şi fereşte-te de vazele cu muşcate!
— O.K., răspunse Ray luîndu-i mîna. Dar, iubito, ce-ai zice, între timp, de un platou cu gustări reci? Emoţiile la cate m-ai supus mi-au făcut o poftă teribilă şi, dacă nu preferi să fii tu cea mîncată...

Coborîră în bucătărie, unde degustară fără mofturi suculenta cină pe care Dorothy le-o preparase înainte să plece. Se înfruptară cu pui rece, sărată de cartofi şi pîine caldă, de-abia scoase din cuptor.
— Ce delicioasă cină de nuntă! exclamă Jenny, făcînd aluzie la ultimele cuvinte ale lui Ray.

— Eu am spus o cină de logodnă, răspunse acesta. Mîine însă, vom pune la cale o altă sărbătoare, cu multă şampanie, la restaurantul francez unde te-am dus în prima seară. Şi cred că va mai fi o surpriză pentru ţine, ascunsă sub şerveţelul de pe masă.

— Oh! Nu, Ray! E prea mult, răspunse fata, care a înţeles imediat că Ray va face a doua zi un drum la bijutier.
— Cum adică prea mult? Vă înşelaţi, domnişoară. În familiile respectabile, logodnicul e obligat să ofere logodnicei un inel de logodnă... Spune-mi, doreşti să mă însoţeşti, pentru a alege tu însăţi, sau te laşi în seama gusturilor mele, oferindu-ţi o surpriză?

— Prefer o surpriză, răspunse Jenny. Dacă ai un ochi la fel de fin în a alege inele, aşa cum ai dovedit-o cu desenele mele, cred că nu voi fi decepţionată. Oricum, nu inelul contează ci faptul că a fost ales de tine.
Tăifăsuiră pînă aproape de miezul nopţii, care îi găsi tot în bucătărie, discutînd despre căsătorie şi despre recepţia de după festivitate. Se deciseră să dea o mică petrecere la domeniul Graham, ca să-şi anunţe logodna prietenilor mai apropiaţi.
— Şi ce o să faci cu căsuţa ta, de pe malul lacului? întrebă deodată Ray. Ai putea să o păstrezi pentru copiii noştri, care, cu siguranţă, o vor îndrăgi.
— Aş putea la fel de bine să o vînd; deja am primit cîteva oferte… destul de interesante, te asigur.

— Nu mi-ai spus niciodată acest lucru. Vrea cineva să-ţi cumpere casa?
— Da... A venit cineva anul trecut, în mai... În ciuda răspunsului meu negativ, a insistat mult timp, înnebunindu-mă cu avantajele apartamentelor dotate cu piscină. Îţi placa acest tip de locatori, nu? Ca să mă lase în pace, am fost nevoită să îl reped puţin.

— Eşti sigură că te-a lăsat în pace, Jenny? întrebă Ray cu un aer gînditor.

— Ce vrei să spui? Nu prea înţeleg... Crezi că ar putea fi…?

— Ştii că am făcut o mică anchetă... Ei bine, telefonul nu sună decît atunci cînd rămîneai singură în casă. Apelurile încetau imediat ce veneam în vizită la tine… Nu am crerut niciodată povestea cu microfoanele... În schimb, am observat că vila vecină a rămas goală de cînd a fost vîndută, deci din aprilie trecut. M-am informat: cumpărătorul nu este o persoană particulară, ci o societate care are proiecte mari, ce vizează întreaga plajă, şi care a cumpărat sistematic toate terenurile disponibile.
— Şi tu crezi că, de fiecare dată, ei au forţat mîna proprietarilor, ca să-i convingă să vîndă mai repede?

— Bravo, dragul meu Watson! spuse Ray cu uşoară ironie în glas. Să-ţi dau un exemplu: la un moment dat, unul dintre locatari a avut probleme cu sistemul de canalizare şi cu gazul metan, aşa încît a preferat să vîndă. Cheltuielile de reparaţie îi depăşeau cu mult bugetul. Ori, întreprinderea care a efectuat reparaţiile a constatat că respectivele conducte au fost pur şi simplu sabotate. Mi s-a mai povestit şi despre un alt locuitor care s-a mutat de acolo pentru că a fost scos din sărite de furturile ce se repetau cu regularitate doar în vila sa. Spre deosebire de tine, el s-a lăsat convins de avantajele apartamentelor luxoase, cu piscină şi pază asigurată.
— Dragul meu Holmes, ai declanşat o adevărată anchetă fără să-mi spui nimic!
— Nu erai chiar hotărîtă să te instalezi aici, răspunse Ray. Iar eu nu eram chiar aşa sigur că mă aflam pe o pistă corectă şi nici nu voiam să te deranjez cu amănunte ce ţin deja de domeniul trecutului… Însă, cînd te-am auzit vorbindu-mi despre anumite propuneri insistente de cumpărare, am realizat că acest simplu inspector al Scotland Yardului înţelesese corect tot ce se întîmplase.

— Şi cum vei proceda în momentul în care îl vei fi identificat pe tipul din spatele acestei afaceri?
— Ezit între a-i trage o chelfăneală bună şi a angaja cel mai bun avocat din oraş, răspunse Ray mîniat.
— Aş prefera avocatul, declară Jenny.
În acel moment, soneria telefonului răsună în holul mare al casei. Ray ridică receptorul portabil de pe bufet.
— Ray Johnson la telefon.

Jenny îi urmări răspunsurile monosilabice, sesizînd pe chipul lui mînie şi îngrijorare.
— Ce s-a întîmplat, Ray? Sper că nu e nimic grav...

— Casa ta a luat foc! strigă el, trîntind cu furie receptorul în furca aparatului. Terry era la telefon. Plec imediat!
— Vin cu tine! declară ea, fără să ezite o clipă.

— Nu, rămîi acasă!

— Nu! Nu te tas să te duci singur!

— Bine... Pune-ţi o pereche de pantaloni... Dar să nu te îndepărtezi cu nici măcar un singur pas de lîngă mine, de acord?
Cîteva minute mai tîrziu se aflau în maşina lui Ray, pe drumul ce ducea spre casa de pe malul lacului.
Unsprezece

Cu chipul luminat de flăcări, Jenny contempla năucită teribilul spectacol al casei ei pe cale de a se mistui în flăcări. În ciuda eforturilor, pompierii nu reuşiseră să salveze nici un lucru din casă. Şi, în acel moment, nu făceau altceva decît să încerce să oprească extinderea focului spre arborii care înconjurau grădină.

— Jenny asista neputincioasă la năruirea întregii ei averi. Imaginile diferitelor obiecte din casă i se învîrteau în gînd, într-un vîrtej ameţitor: mobilele, pe care le cumpărase atît de greu, biblioteca, toate cărţile, pe care le strînsese de-a lungul timpului, toate lucrurile, pe care le păstra din copilărie, porţelanurile de la mama ei; din toate acestea nu mai rămăsese decît cenuşa.

Jenny îşi aduse aminte, mai ales, de un vechi album de fotografii, care conţinea ultimele amintiri ce îi mai rămăseseră de la părinţi. Fratele ei nu păstrase nimic. Ea era cea care se ocupa de «arhivă» care făcea legătura dintre prezent şi trecut. Acest lucru îi provoca cea mai mare durere. O înnebunea gîndul că tot trecutul familiei ei dispăruse în doar cîteva minute, chiar sub privirile ei.
Obrajii îi erau scăldaţi în lacrimi, în timp ce Ray o ţinea de mînă. Îşi dăduse seama că tăcerea era, în aceste clipe, cel mai bun remediu, că nimic nu ar fi putut-o consolare Jenny.
«Sigur, toate instrumentele mele, toate desenele şi proiectele mele sînt în atelierul de la domeniu. Tot e o consolare», îşi spuse, în timp ce frisoane de mînie şi de amărăciune îi scuturau umerii.

În acel moment, şeful echipei de pompieri se îndreptă către ei:

— Îmi pare sincer rău, dar am fost anunţaţi prea tîrziu ca să mai putem salva ceva din casă.

— Mulţumesc, răspunse Jenny, sînt sigură că aţi făcut tot ce v-a stat în puteri.
Cu un salut scurt, ofiţerul se îndepărtă.
— Să ne întoarcem, Jenny, spuse Ray. Aici nu mai avem nimic de făcut! Să ne întoarcem acasă!
Jenny îşi întoarse faţa către el, fără să spună un cuvînt, de parcă s-ar fi uitat la un străin. «Să ne întoarcem acasă!» îi venea să strige: «Dar casa mea este aici, pe cale de a se transforma în cenuşă. Nu înţelegi chiar nimic?!»

Cu toate acestea nu spuse nici un cuvînt. Ray o luă de mînă şi o conduse la maşina ce rămăsese parcată la intrarea aleii, ce dădea în autostradă. Făcură drumul de întoarcere la domeniu fără să sedată vreun cuvînt.

— Lasă-mă! spuse deodată Jenny, în momentul în care Ray ar fi vrut să o ajute să-şi scoată vesta de pe ea.

Ray fu surprins de atitudinea ei, dar îşi spuse în gîndul lui că trebuia să fie înţelegător: după un asemenea şoc, era imposibil să reacţioneze normal. Şi, deşi încercase să se stăpînească, Jenny era profund rănită ele dezastrul la care asistase. Urcă scările către dormitor, ca o somnambulă.
— Vrei să-ţi aduc ceva de băut? Un coniac? Ţi-ar face bine, sînt convins!
Jenny îl privea de parcă n-ar fi înţeles ce i-a spus, trecîndu-şi — maşinal — degetele prin păr. Era ca şi cum viaţa reală ar fi devenit lipsită de importanţă, acum că trecutul îi fusese smuls. Se simţea deodată singură şi părăsită. Părinţii ei, apoi bătrînul Graham, o părăsiseră rînd pe rînd. Acum mai rămăsese fratele ei pe care îl vedea, însă, extrem de rar, şi, de la întoarcerea lui, Ray — care dorea să-şi redobîndească un loc în viaţa ei. Ce se va întîmpla dacă şi Ray, la rîndul lui o va părăsi? I se părea că tot ceea ce iubea era blestemat şi condamnat la moarte. Gîndurile i se  învîrteau nebuneşte în minte, amestecînd cuvîntul blestem în toate amintirile pe care le mai păstra. 
— Jenny, un coniac îţi va face bine, nu crezi? repetă Ray.

— Da, un coniac, dacă vrei, bolborosi la rîndul ei.
Ray se îndreptă spre bucătărie.

Se aşeză pe marginea patului, înţepenită, cuprinsă parcă de nişte gheare de fier, care îi paralizau orice mişcare. Reuşi cu greu să se dezbrace cu gesturi mecanice, inconştiente.

Ray se întoarse cu paharul de coniac şi rămase în prag, îndurerat de privirea pierdută a femeii.

— Ţine, bea, spuse cu blîndeţe. Îţi va face bine!
Gîndurile negre însă continuei să se zbată în mintea ei.

«Ce mă voi face dacă i se va întîmpla ceva şi lui? Oare nu cumva port nenoroc oricărui om sau obiect la care ţin?» Deodată, îşi dădu seama că deasupra capului ei plutea o ameninţare, încă de cînd îl reîntîlnise pe Ray. O voce interioară îi şoptea să stea departe de acest bărbat pe care îl iubea cu atîta pasiune.
— Nu te mai chinui, îi şopti Ray la ureche. Nu-ţi va face nici un bine dacă mai continui să-ţi faci gînduri negre, ca acum!
— Mă gîndeam la nişte lucruri idioate, la asigurare..., minţi Jenny, în timp ce dădea pe gît o gură de coniac.
— Să mergem la culcare, propuse Ray. Amîndoi sîntem obosiţi.

Jenny se ridică şi se îndreptă spre fereastra ce dădea spre grădină. Cerul era plin de stele.

— Ştii, Ray, cred că aş vrea să rămîn singură în seara asta, spuse Jenny cu o voce tremurătoare.
— Nu, n-am să te las singură în seara aceasta, replică Ray.

Jenny îl fixă cu privirea. Era şocată de vehemenţa acestui răspuns.
— Jenny, opreşte-te! reluă bărbatul.

— Ce să opresc?
— Nu lăsa răceala să intervină în relaţia noastră. Ştii că tocmai în astfel de momente avem cea mai mare nevoie de cei pe care-i iubim. Nu te îndepărta de mine, trebuie să trecem prin această încercare împreună!
— E imposibil, Ray, răspunse fata cu o voce mohorîtă. Nici măcar nu-ţi poţi închipui prin ce am trecut eu în seara aceasta, aşa că lasă-mă, te rog, singură!

După cîteva secunde de ezitare, reluă:
— Iar în ceea ce priveşte căsătoria... E imposibil. Nu vreau să te iubesc, nu vreau să am copii, nu vreau să trăiesc mereu cu teama că te voi pierde!

— Şi din acest motiv vrei să distrugi totul? Să spulberi în cîteva secunde iubirea noastră? Nu poţi vorbi serios, Jenny. Ascultă, e tîrziu, prea tîrziu pentru astfel de discuţii. Să ne culcăm, iar mîine cînd va răsări soarele...
Jenny trînti cu violenţă paharul de coniac.

— Ajunge, Ray! Nu numai că vreau să plec, dar vreau să o fac imediat! exclamă ea, îndreptîndu-se către uşă.
Ray se repezi şi o luă de braţ:

— Îţi aminteşti că într-o zi ţi-am spus că te-aş reţine cu forţa dacă ai vrea să mă părăseşti? spuse cu o voce de gheaţă. Chiar crezi că trebuie să ţi-o demonstrez? Şi, pe urmă, unde ai vrea să te duci în plină noapte şi cu picioarele goale? Ai de gînd să ceri o cameră la Park Hotel, la ora aceasta şi, mai ales, îmbrăcată aşa?

Jenny căscă ochii de mirare. Era, adevărat, probabil se descălţase fără ca să-şi dea măcar seama. Ray se apropie de ea, îi luă uşor capul între mîini şi îi şopti la ureche:

— Jenny, eşti epuizată, trebuie să dormi. Vom sta de vorbă mîine despre acestea.

— Bine, răspunse ea, voi rămîne aici în noaptea asta...
Apoi nu m ai scoase nici o vorbă. Ray o dezbrăcă cu gesturi uşoare şi tandre. Jenny se abandonă mîinilor lui mîngîietoare de parcă ar fi trăit un vis, din care nu se putea trezi. Ray se dezbrăcă şi el şi, curînd după aceea, Jenny simţi pe piele atingerea bărbatului iubit. Un freamăt îi cuprinse, corpul atunci cînd Ray o ridică în braţe şi o aşeză între aşternuturile proaspete. Nici ea nu mai ştia de ce se simţea cuprinsă de o vagă ameţeală. Din cauza coniacului, a supărării sau a mîngîierilor lui Ray? Cinci minute mai tîrziu, dormea toropită de un somn greu, care-i permitea să evadeze din marea de tristeţe în care căzuse, cel puţin pentru cîteva ore.
* * *
Cînd se trezi, a doua zi Dimineaţa, Jenny găsi locul de lingă ea gol. Îşi ridică ochii către deşteptătorul de pe comodă: era ora zece! Dormise douăsprezece ore, fără ca vreun vis să-i tulbure somnul de plumb. Se ridică şi trase jaluzelele; un soare orbitor strălucea deasupra grădinii. Imaginile de coşmar ale incendiului reveniră în memorie. Jenny ridică din umeri. Noaptea fusese, într-adevăr, un sfetnic bun, determinînd-o să privească evenimentele din  ziua trecută cu o anumită distanţă.

«Cîţi oameni nu trăiesc evenimente cu mult mai dramatice şi, cu toate acestea, regăsesc drumul către o viaţă normală şi fericită!» îşi spuse ea, în timp ce-şi făcea toaleta în sala de baie...

Grijile începeau să se estompeze, însă imaginea lui Ray nu o părăsea nici o clipă. Continua să se îndoiască de posibilitatea acestei căsătorii. Suporta cu greu gîndul că acest bărbat luase în primire cu atîta autoritate. «De ce nu a vrut să mă lase singură aseară, aşa cum i-am cerut?» Voinţa implacabilă a lui Ray se va ciocni de a sa într-o bună zi şi atunci vor ieşi scîntei.

Jenny se machia şi se îmbrăcă cu multă grijă, în acea dimineaţă de parcă ar fi simţit nevoia să se înarmeze cu toate armele ei de femeie pentru lupta pe care se pregătea să o dea cu Ray. Apoi coborî în birou unde Dorina începuse deja ziua de lucru.

— Te-ai trezit deja, Jenny? întrebă secretara. Ce seară teribilă ai petrecut! Cînd te gîndeşti că cineva a premeditat incendiul, e incredibil! Dar nu aş vrea să fiu în pielea lui cînd îl va găsi Ray. Dacă i-ai fi văzut privirea cînd i-am transmis mesajul!
— Ce mesaj? Nu ştiu nimic! răspunse Jenny.

— Păi, mesajul lui Terry MacKay, poliţistul! A sun cînd Ray lipsea din birou: au găsit indicii care nu lasă nici o urmă de îndoială: e vorba despre un incendiu pus la cale de cineva...

— Cam poate fi poliţia atît de sigură? Întrebă Jenny intrigată.

— Nu am reţinut chiar toate detaliile, însă au găsit resturi dintr-un bidon de benzină şi, de asemenea, chibrituri, ascunse în tufişurile din grădină. Trebuie neapărat să vorbeşti cu Ray. Am impresia că a pornit o anchetă pe cont propriu, fiindcă a petrecut toată dimineaţa la telefon... Dar intră, continuă secretara, n-aş vrea în nici un caz să te reţin prea mult!
Secretara făcu un gest prin care o invita să intre, însă nu înceta nici o clipă să vorbească, reţinînd-o pe Jenny cu o avalanşă de cuvinte.

— Aş vrea doar să-ţi mai spun cît de mult mă bucur pentru tine şi pentru Ray: faceţi împreună un cuplu minunat! Zilele trecute, cu Larry...

— Larry? Întrebă Jenny.

— Da, Larry Hartman, cred că îl cunoşti, din moment ce lucraţi împreună...
Într-o clipă, Donna se făcu roşie ca para focului. Jenny înţelese imediat.
— Sigur că îl cunosc, răspunse ea zîmbind secretarei, dar nu ştiam că sînteţi împreună...

— Aici, în biroul acesta l-am cunoscut... Îl găsesc extraordinar, continuă Donna. Este un vechi prieten ai lui Ray, aşa încît m-am gîndit că poate organizăm ceva împreună odată, toţi patru, un picnic, de exemplu...

— Desigur, a o idee foarte bună, răspunse Jenny, care nu dorea să trezească bănuieli. Voi vorbi şi cu Ray.

Jenny bătu de două ori în uşa biroului şi intră, în timp ce se apropia de Ray, îşi aduse aminte de vizita pe care i-o făcuse, cîteva săptămîni înainte, în legătură cu o comandă, care i se păruse atunci cel puţin bizară: portretul păsării Beauregard. În acea zi, se simţea aproape paralizată de gîndul revederii lui Ray, după atît de multă vreme.

Bărbatul vorbea cu voce joasă la telefon. Îi făcu semn să ia loc, semn că avea ceva mai mult de discutat. Jenny nu spuse nimic şi se aşeză în faţa biroului, privindu-l cu o plăcere nedisimulată pe Ray la lucru. Continuînd să vorbească, el răsfoia dosare, lua notiţe sau dădea diverse indicaţii Donnei prin interfon. Într-un tîrziu, închise telefonul şi îi zîmbi. Atitudinea lui era schimbată, părea din nou bărbatul îndrăgostit de ea.

— Cum te mai simţi în dimineaţa aceasta?
— Ray, am venit să-ţi spun că am îndoieli din ce în ce mai mari în privinţa acestei căsătorii, declară Jenny dintr-o dată.

O umbră de durere tulbură cîteva clipe chipul bărbatului, dar el încercă să ascundă acest lucru, ridicîndu-se de la masă şi îndreptîndu-se spre fereastră. Telefonul sună din nou.

— Ray, am venit să stăm de vorbă serios şi... 
Ray ridică receptorul, întrerupîndu-i astfel fraza, ca şi cum ar fi refuzat înfruntarea pentru care ea se pregătise atît.

— Bine lucrat... Bravo! Nu, în nici un caz, să nu faceţi nimic. Iau maşina şi într-o clipă sunt acolo.
Închise telefonul, se întoarse spre Jenny şi spuse:

— Te simţi destul de puternică să dai ochii cu tipul care te-a chinuit atîtea săptămîni la telefon?
— Ce vrei să spui? întrebă Jenny.

— Cred că ştiu unde se ascunde şi cred, de asemenea, că nu ar strica să vii şi tu cu mine.
— Să mergem! răspunse Jenny, ridicîndu-se imediat.
Nu ştia încă dacă va suporta să-l privească pe bolnavul care îi otrăvise viaţa timp de atîtea săptămîni, dar nu dorea să dea nici o dovadă de slăbiciune în faţa lui Ray.
— Noi ieşim puţin, Donna, spuse Ray secretarei. Ia, te rog, tu mesajele în absenţa mea, da?
În holul de ia intrare se întîlniră cu Melanie care ştergea praful de pe bibelouri.

— Vreţi să plecaţi? îi întrebă. Dar Jenny nu a mîncat încă nimic în dimineaţa ăsta! Veniţi, îi voi pregăti un muffin şi un pahar cu suc de portocale care-i vor ţine de foame pînă la amiază, se grăbi ea să adauge.
Jenny nu rezistă propunerii şi coborî cu ea în bucătărie, de unde se întoarse cu un pachet învelit într-o foiţă de aluminiu: Mercedesul lui Ray era deja în faţa intrării şi se pregătea să demareze.

— Mulţumesc, Melanie! strigă Jenny prin geamul lăsat, făcînd semn femeii care, din capul scărilor, privea maşina pe cale să se îndepărteze.

— Pune-ţi centura, draga mea, o rugă Ray cînd intrară pe autostradă.

— Vezi, Ray, iată unul din motivele pentru care această căsătorie mă sperie.
— De ce? Pentru că te-am rugat să-ţi pui centura?
— Da. Pentru că îmi ceri să-mi pun centura, să mă culc după ce beau un pahar de coniac, să… Îţi pot oferi mii de alte motive... Nici nu-ţi închipui cît poţi fi de agasant uneori...
— Deci îmi reproşezi că nu te-am lăsat să pleci aseară în starea în care erai?

— Nu, nu, murmură Jenny. 
— Îmi reproşezi că mă ocup prea mult de tine îşi că fac tot ce pot pentru fericirea ta…? Deci, îmi reproşezi faptul că te iubesc?
— Nu-i vorba de asta…
Jenny nu mai ştia ce să spună. Anumite trăsături de caracter ale lui Ray o bucurau uneori extrem de mult, dar de aici şi pînă la a-l lăsa să afirme asemenea lucruri…

— Aseară ai avut perfectă dreptate: nu eram în stare să plec de la tine. Dar ceea ce nu am reuşit să înţeleg a fost motivul pentru care nu ai vrut să mă laşi singură atunci cînd ţi-am cerut-o!
Ray frînă imediat şi trase maşina la marginea  autostrăzii.

— Am rămas lîngă tine pentru că... Poate că ceea ce-ţi voi spune îţi va părea stupid, dar simţeam că aveai nevoie de prezenţa şi afecţiunea cuiva .. Doream să fiu eu acela…
Privirea lui Jenny se pierdu în zare. Era uimită de faptul că mîngîierile lui o liniştiseră cu adevărat. Îşi dădea seama că Ray o înţelegea mai bine decît ar fi făcut-o ea însăşi. Era ca şi cum ar fi intuit tot ce simţea ea, ca şi cum i-ar fi ghicit toate bucuriile şi necazurile. Dar era capabil de mai mult decît atît: putea să armonizeze contrariile şi să impună o ordine în acel talmeş-balmeş de senzaţii. Bineînţeles, Ray încerca să o influenţeze, dar o făcea pentru binele ei, pentru a o ajuta să-şi regăsească acel echilibru pe care, de obicei, şi-l pierdea atît de repede.
Restul drumului îl făcură în tăcere. Ray pusese o casetă: concertul pentru pian de Bartok încerca să îi împace.
Ajunseră nu departe de malul lacului, cam la un kilometru de casa ei.

— Nu crezi că ar trebui să anunţăm Poliţia? întrebă Jenny cu un aer temător.

— Nu.

— Sper că nu este periculos! În orice caz fără violenţă, bine?
Jenny ştia că Ray a fost dintotdeauna o fire impulsivă. Parcă şi vedea izbucnită cearta, ce se va termina sigur cu o bătaie, între Ray şi acel individ.
Ray parcă maşina la intrarea unei alei care ducea la un fel de copac decăzut, ce domina întreaga plajă. Se îndreptară amândoi spre clădire.

— Priveşte! Spuse Ray ridicînd ochii spre malul lacului.
— Dar aceea este casa mea, sau, măi bine zis, ce a mai rămas din ea... Acolo, printre arbori…
— Exact cum am bănuit, murmură Ray. Din acest loc, ţi se supravegheau sosirile şi plecările. Eşti pregătită? întrebă, punînd mîna pe clanţă.

Jenny făcu un semn din cap şi intrară, împingînd, pur şi simplu, uşa întredeschisă. Interiorul locuinţei era în întregime devastat. Tapetul era smuls de pe pereţi, iar geamurile erau sparte. O puternică aromă de mucegai plutea prin camerele întunecate. O umbră greoaie se mişca în unul din colţurile a ceea ce odinioară, fusese probabil un dormitor. Jenny se agăţă tremurînd de braţul lui Ray. Un  băiat încă tînăr încerca în zadar să se ridice de pe patul pe care se întinsese. Nu era îmbrăcat decît cu o pereche de blugi rupţi. Se chinuia din greu să deschidă ochii de parcă ar fi fost bolnav sau sub efectul unui medicament puternic.

— Îl cunosc! şuiera Jenny atunci cînd ochii i se obişnuiră cu întunericul din cameră: E un vechi prieten al lui Michael. El l-a împins pe calea drogurilor!

— Şi am impresia că tocmai el e pe cale de a se îneca, răspunse Ray.

Tînărul căzuse din nou pe salteaua jegoasă. Evident, era pe cale de a face o criză din lipsa dozei zilnice de heroină
Doisprezece

Părea că tînărul narcoman nu era în stare să se ridice; avea ochii deschişi şi părea, totuşi, atent la cuvintele lui Ray, dar era incapabil să reacţioneze, într-atît era de slăbit.

— Te numeşti Henry, nu-i aşa? întrebă Ray, în a cărui voce se amestecau reproşul şi mila.

— Henry Webster, completă Jenny, care-şi amintise deodată numele prietenului fratelui său. Faci parte, împreună cu fratele meu, dintr-o mică trupă «rock»... Cum ai putut să-mi faci una ca asta?

Webster lăsă să-i scape un fel de grohăit.

— De ce toate telefoanele acelea anonime? Cine te-a pus s-o chinui astfel pe Jenny? îl interogă Ray,

— Habar n-am despre ce vorbiţi, mormăi tînărul narcoman.

Scoase o ţigară dintr-un pachet mototolit şi începu să-şi caute prin buzunare chibriturile. Avea gesturi sacadate şi tot corpul îi era scuturat de un tremur insistent. Nu părea să aibă mai mult de douăzeci de ani, dar trupul îi era deja răvăşit de efectele narcoticelor.

— Dacă nu vrei să vorbim despre telefoane, atunci să vorbim despre incendiu!

Tonul lui Ray devenise din ce în ce mai violent. Jenny începu să se teamă de evoluţia discuţiei dintre cei doi.

— Nu-mi dau seama despre ce foc vrei să vorbeşti, strigă Webster, adunîndu-şi ultimele puteri pentru a putea pronunţa aceste cuvinte. Continua să caute prin buzunare cutia de chibrituri.

— Refuzi să vorbeşti? Poliţia va identifica cu uşurinţă vocea pe care am înregistrat-o eu. Te anunţ că e aceeaşi cu cea înregistrată pe automatul lui Jenny.

În acel moment, Ray scoase din buzunar un casetofon miniaturizat.

— Ai auzit vreodată vorbindu-se de amprenta vocală? întrebă acesta cu o voce lugubră. La fel cum se verifică amprentele digitale, se pot determina, în mod ştiinţific, armonicele care compun o voce umană...

Imediat, tînărul drogat se ridică ca un nebun de pe pat şi se aruncă asupra lui Ray, încercînd să-i smulgă minusculul aparat care ar fi putut să-l ducă la pierzanie. Ray se feri printr-o săritură; corpul lui Webster se prăbuşi pe podea. Ray îşi ascunse repede minicasetofonul în buzunarul bluzei, apoi îl ajută pe tînăr să se întindă pe salteaua de pe care se ridicase. Webster avea o paloare morbidă pe faţă şi privirea răvăşită. Repeta mereu printre frisoanele ce-l scuturau:

— Nu ştiu nimic... Nu am dat foc niciodată... Niciodată! Nu voiau decît s-o înspăimînt puţin...

— Vorbeşte, Webster! urlă Ray. Mai tîrziu, se va ţine seama de asta!

— Voiau ca ea să se care, murmură nenorocitul, încercînd cu greu să se ridice şi să se sprijine de zid. Ei au avut ideea telefoanelor. Şi, pe urmă, s-au enervat. Jenny ar fi trebuit să plece în cel mult zece zile... Şi, pentru că ea nu reacţiona în nici un fel, atunci mi-am amintit de lilieci... Michael îmi povestise cum imita strigătul lor ca să îşi sperie sora... În seara furtunii, zgomotul vîntului mi-a dat ideea. Nu aveam de ales... Dacă nu ascultam... ştiau ei cum să mă facă să cedez!

— Ai făcut toate astea ca să îţi poţi procura droguri, nu-i aşa?

În loc de răspuns, Webster se aruncă plîngînd pe pat.

* * *

Pe drumul de întoarcere, Ray îi povesti lui Jenny că, după informaţiile pe care reuşise să le obţină, în spatele afacerii se afla un mare antreprenor din Detroit, renumit pentru afacerile sale dubioase. Ceea ce o revolta mai mult decît orice pe Jenny. era faptul că acest afacerist nu voise să se implice personal şi îl alesese pentru chestii mai murdare pe Webster.

Nici nu intraseră bine în casă că se auzi ţîrîitul telefonului. Ray se grăbi să răspundă, în timp ce Jenny se îndreptă spre camera ei şi se întinse pe pat, moartă de oboseală. Era atît de epuizată, că nici nu mai avea puterea să se bucure că maniacul care o chinuise atîta timp fusese descoperit.

— La telefon a fost Terry, care m-a anunţat că l-au săltat pe antreprenor împreună cu mîna lui dreaptă, cel care ţi-a dat foc la casă. Webster nu a minţit atunci cînd a spus că a refuzat să pună el focul. Terry a acceptat să nu-l arunce în puşcărie. La ora aceasta se îndreaptă, sub pază bună, în direcţia centrului de dezintoxicare de la Toledo... Se pare că mai are încă şanse să fie salvat.

— Tu ai intervenit ca să nu fie arestat? întreba ea cu o voce emoţionată.
— Da, i-am explicat lui Terry în ce stare l-am găsit pe băiat. Ştii, pentru un om atît de dependent de droguri, cuvîntul închisoare este echivalent cu cel de moarte.

— Eşti minunat! spuse Jenny. Nu numai că te joci de-a Sherlock Holmes, în timp ce continui să îţi vezi şi de afaceri, dar, pe lîngă asta, probabil că tocmai ai salvat un om de la decădere totală...

— Să uităm toată afacerea asta, răspunse Ray. În schimb, evenimentele astea mi-au făcut o foame de lup şi cred că buna Melanie ne-a lăsat o masă rece, la fel de gustoasă ca de obicei!

Se aşezară la masă. Ray a insistat să destupe o sticlă de Bordeaux, păstrată ani de-a rîndul în pivniţa moştenită de la bătrînul Graham. Era un eveniment care trebuia sărbătorit.

După o cină copioasă, se retraseră amîndoi — foarte bine dispuşi — în dormitor. Spre surprinderea ei, Ray se opri în pragul uşii.

— Aş vrea să-mi cer scuze pentru aseară. A fost o lipsă de delicateţe din partea mea şi nu îmi pot ierta egoismul... NU am înţeles nevoia ta de singurătate. Am crezut că, dacă voi fi lîngă tine, îţi va fi mai uşor... Vise plăcute, Jenny! adăugă îmbrăţişînd-o tandru.

Apoi ieşi, închizînd uşa în urma lui. Puţin după aceea, Jenny se întinse în pat. Era îngrijorată: oare Ray nu o mai dorea? Se frămînta în pat, încercînd în van să alunge toate gîndurile negre care nu-i dădeau pace. Totul era zadarnic. Nu reuşea în nici un chip să îşi găsească liniştea şi somnul.

Întins în pat, Ray fixa gînditor tavanul camerei care fusese întotdeauna a lui, încă de pe vremea cînd, copil fiind, venea să-şi petreacă vacanţele de iarnă la bunicul său. Se gîndea la femeia iubită. Era derutat: nu ştia ce atitudine să mai adopte cu ea. Era convins că şi ea îl iubea la fel de mult, însă avea impresia că nu era de ajuns pentru ca neînţelegerile dintre ei să dispară. Între ei lipsea totuşi ceva. Deocamdată, nu ştia ce anume. Poate că nici el, nici ea nu erau perfecţi, dar se iubeau şi aveau nevoie unul de celălalt. Îşi promise în gînd că va face totul pentru fericirea lor.

În acel moment, se auziră două bătăi în uşă. Ray privea — fără să-i vină să creadă — silueta femeii, desenîndu-se în penumbra încăperii. Ochii ei străluceau în întuneric, înfierbîntaţi de iubire, aţintiţi asupra, lui. Fără o vorbă, Jenny se îndreptă spre pat şi se întinse alături de Ray.

— Draga mea, murmură el, în timp ce îi mîngîia tandru părul despletit.

— Nu ne vom mai despărţi niciodată, şopti Jenny, în timp ce lacrimi mari îi curgeau pe obraji.

— Niciodată, iubirea mea, îţi promit!

— Îmi vei ierta ezitările? Mai vrei încă să fiu soţia ta? întrebă Jenny de parcă ar fi fost o fetiţă, care a înţeles cît de lipsită de judecată a fost.

— De ce să mai vorbim despre ezitările tale acum, de vreme ce — totuşi — ai venit?

Cu un gest rapid, Ray făcu să alunece cordonul de mătase care lega cămaşa de noapte a femeii. Corpul ei gol alunecă între cuverturile albe şi se abandonă în braţele lui Ray.

Mîna lui alunecă în jos, spre umerii ei, urmărind parcă fiecare vinişoară de pe mîinile ei, înainte de a trece peste piept, oprindu-se să-i mîngîie sînii, apoi coborînd spre talie. Ray îşi împinse uşor podul palmei peste triunghiul care-i umbrea începutul coapselor fine.

Gîtul şi spatele ei se arcuiră şi, cînd mîna lui alunecă peste şoldul ei, îşi îndoi genunchii.

— Corpul tău emană frumuseţe prin fiecare fibră! Nici nu ştiu ce să sărut mai întîi, murmură el cu vocea răguşită de dorinţă.

Se hotărî asupra gurii, în timp ce se strecura între coapsele ei. Căldura ei îl învălui. Scoase un murmur satisfăcut şi se mişcă înainte. Geamătul ei înăbuşit îl umplu de bucurie, în timp ce se prăbuşea şi el într-un val imens de voluptate.

Rămaseră astfel înlănţuiţi mai multe clipe. O dulce tandreţe parcă pusese stăpînire pe corpurile lor.

Fereastra camerei era deschisă spre grădină şi aromele florilor îi învăluiau cu mirosul lor suav. Febra dorinţei pusese stăpînire pe ei, aşa încît se iubiră pînă în primele ore ale zorilor…
Cînd se treziră amîndoi, în jurul orei prînzului, era ca şi cum o nouă viaţă s-ar fi deschis înaintea lor.
* * *

— Jenny! Eu sînt gata... te aştept în maşină. Larry mi-a spus că va fi la şantier peste exact două ore. Să nu-l facem să ne aştepte! Mai ales că s-ar putea să vină şi proprietarul... 
Ray ieşi din casă zdrăngănind în mînă cheile maşinii. Gîndindu-se la surpriza pe care i-o va face lui Jenny, îşi stăpîni cu greu un surîs ironic. Desenele pe care Jenny le făcuse pentru vitraliile casei erau terminate. Dorea să i le arate cît mai repede lui Larry, iar Ray alesese acest pretext pentru a-i arăta şantierul şi pentru a-i împărtăşi vestea că acea casă urma să fie a lor. Era puţin nervos. Se gîndea cu teamă la reacţia ei. Şi dacă nu îi va plăcea? Dar îndepărtă în grabă acest gînd, spunîndu-şi că acest lucru ar fi fost imposibil! Doar se inspirase din visurile lor din tinereţe!
Jenny apăru pe trepte. Era mai frumoasă ca niciodată şi-i stătea grozav în costumul de pînză azurie. Cîteva ore de plajă la piscina de pe domeniu îi dăduseră pielii o tentă maronie, care contura claritatea ochilor, machiaţi cu grijă.
— Sper ca proiectul meu să-i placă lui Larry şi, mai ales, acestui miliardar new-yorkez! spuse ea, închizînd portiera maşinii.
— De ce îţi faci griji? o întrebă Ray, zîmbind pe sub mustaţă. Ai făcut o treabă extraordinară. Aceste motive vechi de inspiraţie celtică sînt minunate! Dacă aş fi eu în locul lui, aş fi foarte încîntat...

— Cu atît mai mult trebuie să-i placă clientului meu. Dar nu pot să fiu sigură. Am întîlnit doar atîţia oameni care nu prea ştiau ce voiau. Le faci un proiect şi te refuză, în schimb — cu toate că sînt incapabili să-şi precizeze propriile idei —  sînt foarte buni în a-ţi explica ce nu e bun în ale tale!

— Nu-ţi fă probleme, presimt că totul se va petrece foarte bine.

Maşină se opri ia marginea unui luminiş în mijlocul căruia se ridica o vilă superbă. Liniile moderne ale acesteia se conturau armonios pe albastrul cerului.

— Am venit prea repede, spuse Jenny. Larry nu a ajuns încă. Dar spune-mi, cum ai reuşit să găseşti drumul printre atîtea poteci în pădure? Ai mai fost aici? Ţi-a arătat Larry şantierul?
— Nu… Sau mai bine zis, da! Larry mi-a arătat lucrările, acum cîteva săptămîni, bîlbîi Ray care se întreba în ce moment să-i spună adevărul.
Coborîră din maşină şi făcură cîţiva paşi în direcţia casei ale cărei scări de marmură nu erau încă terminate în întregime.

— Va trebui deci să aşteptăm sosirea lui Larry, oftă Jenny. Uite! Uşa principală a şi fost montată şi e închisă cu cheia.
—Asta poate că nu era încă necesar, murmură Ray cu un aer misterios.

Spunînd acestea, hotărî să-i dezvăluie adevărul. Se îndreptă spre uşa din lemn închis la culoare, scoase o cheie din buzunar şi descuie:
— Tradiţia cere să te iau în braţe şi să te trec pragul!
Jenny îl privi buimăcită. Crezuse că nu a înţeles bine, dar, cînd văzu chipul serios al lui Ray, se convinse.

Surpriza era de asemenea proporţii, încît nu-şi mai putea reveni. Fără să spună un cuvînt, se grăbi să intre în casă şi să străbată locuinţa din cameră în cameră.

Cu toate că lucrările de finisaj nu erau încă terminate, se puteau — totuşi — aprecia impresionantele proporţii ale interiorului vilei. Jenny parcurgea casa în sus şi în jos cu respiraţia tăiată.
«Nu mă înşel, îşi spunea, e chiar planul locuinţei la care visam în fiecare seară cu Ray, pe malul lacului. Casa visurilor noastre a devenit realitate!»

— Ray, Ray! Îl strigă dintr-o cameră de la primul etaj. Vino să vezi!
Ray urcă scările cîte patru deodată. De abia deschise uşa că ea i se aruncă în braţe.
— Ray, e minunat! E prea mult! Parcă trăiesc o adevărată poveste cu zîne!
— Uite, aici doreşte new-yorkezul acela excentric să fie vitraliile, spuse Ray arătînd cele trei ferestre, care dădeau spre pădure.

— Şi pot să-i arăt acestui domn ce desene am pregătit pentru dormitor? Dacă domnul ar avea timp să arunce o privire peste domnul acesta...

Scoase desenele realizate în mărime naturală şi le aşeză în dreptul geamurilor.
— Şi, priveşte, spuse dintr-o dată Ray, deschizînd o uşă, m-am gîndit că e mai bine ca terasa să se deschidă din camera noastră.
Se întinseră pe pardoseala de marmură. Soarele lumina terasa răsfăţîndu-i cu căldura lui puternică.
— Ray, nu ştiu ce să spun... Ce ai făcut tu astăzi pentru mine e mai mult decît un simplu cadou... E ca o asigurare de iubire pe viaţă.
Ray o luă în braţe.

— Vom fi foarte fericiţi în această casă. Am construit-o gîndindu-mă numai la tine. Casa asta va adăposti iubirea noastră şi copiii noştri vor trăi fericiţi aici.
— Nu regret decît un singur lucru, murmură Jenny, închizînd ochii. Aş fi dorit ca bunicul tău să fie cu noi în această dimineaţă...

— Cine ştie dacă nu cumva, de acolo, de sus, nu ne priveşte în acest moment? întrebă Ray, ridicînd ochii spre înaltul cerului.
— Mai degrabă te-ai uita să vezi cine soseşte…, îi spuse Jenny privind spre fereastră.
Maşina lui Larry tocmai se oprise în faţa casei.

— Îţi place casa? O întrebă din mers pe Jenny.

-— E grozavă, Larry! Mă tot întreb cum de-a avut Ray atîtea idei bune!
— Mă simt uşurat, răspunse Larry. Muncitorii m-au ameninţat de mai multe ori că părăsesc şantierul! Ray nu i-a slăbit nici un moment cu ideile lui! I-a înnebunit, pur şi simplu!
— Doream ca totul să fie perfect, răspunse Ray, încercînd să se scuze.

— Şi ai reuşit! E pur şi simplu sublim! Adăugă Jenny.
— Nu vă mişcaţi de aici, mă întorc într-o clipă! adăugă Larry dispărînd pe scară.
Cîteva minute mai tîrziu, era înapoi cu o sticlă de şampanie în mînă şi cu cîteva pahare.
— Cînd am plecat de acasă, Donna mi le-a dat spunînd că nu trebuie să scapi niciodată ocazia de a sărbători construirea unei noi case. Se spune că aduce noroc. Şi cum nimic nu poate fi mai bun decît şampania...
— Păcat că nu a venit cu tine.....spuse Jenny.

— Şi asta nu e decît introducerea! Vom face un chef monstru de casă nouă! Vom dansa pînă dimineaţă pe terasă!

Cei trei prieteni ciocniră aşezaţi pe dalele albe care străluceau la lumina soarelui.
Jenny îşi trecu mîna pe după gîtul bărbatului şi îl sărută. Erau, în sfîrşit, fericiţi. Dar, mai ales, simţeau că fericirea aceasta, atît de greu obţinută, nu va muri niciodată.
---- Sfîrşit ----

